title: Leona Lewis

text: Vuonna 2006 Lewis osallistui "The X Factor" -laulukilpailun koelauluihin kappaleella ”Over the Rainbow”. Hän selvitti tiensä koelauluista finaaliin saakka ja voitti 16. joulukuuta 2006 järjestetyn finaalin voittaen miljoonan punnan levytyssopimuksen. Hänen mentorinaan kilpailussa toimi Simon Cowell. Lewisin ääntä verrattiin usein Mariah Careyn, Whitney Houstonin ja Celine Dionin ääniin. Finaali-iltana "X Factorissa" vieraili Take That -yhtye, joka lauloi uuden kappaleensa ”A Million Love Songs”. Esityksen jälkeen yhtyeen laulaja Gary Barlow sanoi Cowellille: ”Sinulla on iso vastuu, sillä tämä tyttö [Lewis] on varmaankin viisikymmenkertaisesti parempi kuin kukaan muu, joka sinulla on ollut opastettavana tässä kilpailussa. On sinun vastuusi tehdä hänestä niin hyvä kuin vain pystyt, joten ole kiltti ja tee se.”


title: Leona Lewis

text: Voittajalle omistetusta kappaleesta ”A Moment Like This” (jonka ensimmäisen kerran on laulanut Kelly Clarkson) oli tehty yli miljoona kopiota. Kyseisestä kappaleesta tehtiin levy 16. joulukuuta 2006, joka oli myös ladattavana netissä joulukuun 16. ja 17. päivän välisenä keskiyönä. Se rikkoi maailmanennätyksen, yli 50 000 kertaa puolen tunnin sisällä. 24. joulukuuta ”A Moment Like This” oli UK 2006 -joululistan ykkösenä, vaikka se tuli myyntiin vain neljä päivää aiemmin. Single pysyi listan ykkösenä neljä viikkoa. Irish Singles Chart -listan ykkösenä se pysyi kuusi viikkoa.


title: Leona Lewis

text: Helmikuussa 2007 Lewis solmi levytyssopimuksen Yhdysvalloissa Clive Davisin omistaman levytysyhtiön J Recordsin kanssa. Cowell ja Davis tekivät yhteistyötä Lewisin debyyttialbumilla "Spirit", joka julkaistiin marraskuussa 2007. Albumi sijoittui Irlannin albumilistalla ja Britannian albumilistalla ensimmäiseksi. Albumi julkaistiin muutamissa maissa vasta vuoden 2008 puolella. Yhdysvalloissa albumi julkaistiin huhtikuussa 2008, ja se sijoittui Billboard 200 -listalla ensimmäiseksi, mikä teki Lewisistä ensimmäisen debyyttialbumillaan listaykköseksi sijoittuneen brittiartistin.


title: Leona Lewis

text: Lewis levytti albumiaan Lontoossa, Miamissa, Los Angelesissa, New Yorkissa ja Atlantassa, missä hän teki yhteistyötä muutamien tuottajien ja laulunkirjoittajien, kuten Dallas Austinin ja Ne-Yon kanssa. Kappaleen ”Forgive Me” tuotti Akon.


title: Leona Lewis

text: "Spiritin" ensimmäisen singlen, ”Bleeding Love”, tuotti OneRepublic-yhtyeen laulajana tunnettu Ryan Tedder ja sen kirjoitti Tedder ja Jesse McCartney. Single julkaistiin lokakuussa 2007 Isossa-Britanniassa. Single sijoittui ykköseksi Britannian albumilistalla ja pysytteli siellä seitsemän viikkoa. ”Bleeding Love” voitti The Record of the Year -tunnustuksen joulukuussa 2007.


title: Leona Lewis

text: Albumin toinen single ”Better in Time” julkaistiin maaliskuussa 2008 yhdessä ”Footprints in the Sand” -kappaleen kanssa. Single sijoittui kakkoseksi Ison-Britannian singlelistalla. ”Better in Time” sijoittui Yhdysvalloissa 11. sijalle Billboard Hot 100 -listalla.


title: Leona Lewis

text: Spiritin erikoispainos julkaistiin marraskuussa 2008 Euroopassa. Levy sisälsi kolme uutta kappaletta: ”Forgive Me”, "Misses Glass" ja kappaleen ”Run”. ”Forgive Me” julkaistiin Lewisin debyyttialbumin neljäntenä singlenä marraskuussa 2008 ja se sijoittui viidenneksi Isossa-Britanniassa. Albumi sijoittui jälleen kerran ensimmäiseksi Isossa-Britanniassa. Viides single ”Run” julkaistiin ladattavaksi vain Isossa-Britanniassa, jossa se sijoittui ensimmäiseksi. Lewis ansaitsi kolme Grammy-palkintoehdokkuutta joulukuussa 2008. Samassa kuussa "Billboard"- lehti myös nimesi hänet parhaaksi uudeksi artistiksi. Tammikuussa 2009 julkaistiin albumin viimeinen single, ”I Will Be”, ainoastaan Yhdysvalloissa, jossa se sijoittui sijalle 66 "Billboard Hot 100 "-listalla. Helmikuussa 2014 Ison-Britannian virallinen musiikkilista-sivusto, Official Charts, julkisti maan kaikkien aikojen parhaiten myyneet albumit. Spirit ylsi listalla sijalle 21.


title: Leona Lewis

text: Lewisin marraskuussa 2009 ilmestynyt toinen studioalbumi kantaa nimeä "Echo". Levyä oli tuottamassa jo edellistä albumia tuottamassa ollut Ryan Tedder ja Justin Timberlake. "Echo" sijoittui Ison-Britannian albumilistalla ensimmäiseksi ja top10- listalle Itävallassa, Irlannissa ja Sveitsissä.


title: Leona Lewis

text: Ensimmäinen levyltä julkaistu single oli ”Happy”, jonka ovat kirjoittaneet Lewis, Tedder ja Evan Bogart, ja tuottanut Tedder. Single julkaistiin syyskuussa 2009. Se sijoittui Ison-Britannia singlelistalla. Lewis esitti singlensä ensimmäistä kertaa livenä televisio-ohjelmassa "America’s Got Talent". James Cameronin elokuvassa "Avatar", joka julkaistiin vuonna 2009, Lewis laulaa tunnuslaulun ”I See You”. Kappale oli ehdolla Golden Globe-gaalassa. "Echo"-albumilla julkaistu kappale ”My Hands” valittiin japanilaisen "Final Fantasy XIII" -konsoliroolipelin teemalauluksi. Toinen singlejulkaisu albumilta oli ”I Got You” ja se julkaistiin helmikuussa 2010. Huhtikuussa 2010 Lewis vieraili italialaisen laulajan Biagio Antonaccin albumilla "Inaspettata" laulaen Antonaccin kanssa dueton ”Inaspettata (Unexpected)”.


title: Leona Lewis

text: Vuonna 2010 alkoi Lewisin reilun kuukauden kestänyt konserttikiertue, jolla hän esitti sekä "Spiritillä" että "Echolla" olevia kappaleita. Kiertue kantaa nimeä "The Labyrinth" ja sen teemana oli "Labyrintti"-elokuva. Lewis kiersi areenoita Isossa-Britanniassa ja Irlannissa. Kiertueen jälkeen julkaistiin DVD ja CD "The Labyrinth Tour Live from The O2". Lewisin oli tarkoitus myös osallistua Christina Aguileran Pohjois-Amerikan kiertueelle kesällä 2010, mutta Aguilera perui sen.


title: Leona Lewis

text: Lewis alkoi tehdä kolmatta studioalbumiaan "Glassheart" vuoden 2010 kiertueen jälkeen. Albumin piti alun perin tulla myyntiin vuoden 2011 marraskuussa, mutta lopulta se julkaistiin lokakuussa 2012. Albumin julkaisi RCA Records. Lewis kuvaili albumia "energiseksi, syvälliseksi ja ainutkertaiseksi". Albumia varten Lewis työskenteli useiden laukuntekijöiden ja tuottajien kanssa, kuten Jonas Quantin, Ryan Tedderin, Fraser T Smithin ja Ne-Yon kanssa.


title: Leona Lewis

text: Syksyllä 2011 Leona Lewis julkaisi Aviciin kanssa singlen, ”Collide”, jonka kirjoitti Autumn Rowe ja tuotti Sandy Vee. Se sijoittui Ison-Britannian singlelistalla neljänneksi. Joulukuussa 2011 Lewis julkaisi EP:n "", joka sisälsi kolme cover-kappaletta. Joulukuussa 2011 Lewis myös esiintyi Amerikan X Factorissa ja "Doha Film"-festivaalilla, jossa hän esitti kymmenen kappaletta.


title: Leona Lewis

text: Elokuussa 2012 Lewis julkisti ensimmäisen singlen, ”Troublen” ,"Glassheart"-albumilta. Lewisin aiempiin julkaisuihin nähden "Glassheart" ja sen singlet menestyivät heikosti. ""Trouble"" sijoittui Ison-Britannian singlelistalla seitsemänneksi. Itse albumi sijoittui Isossa-Britanniassa kolmanneksi ja Irlannissa neljänneksi. Toinen single ”Lovebird” menestyi heikommin, eikä se päässyt Isossa-Britanniassa lainkaan listoille.


title: Leona Lewis

text: Vuoden 2013 huhtikuussa Lewisin "Glassheart Tour"-kiertue aloitti Berliinistä. Lewis esiintyi Saksassa, Sveitsissä ja Isossa-Britanniassa esittäen kappaleita kaikilta kolmelta studioalbumiltaan.


title: Leona Lewis

text:
Lewis esiintyi Suomessa ensimmäisen kerran helmikuussa 2013, kun hän oli solistina "Art On Ice" -jääshow'ssa Helsinki Areenalla. Jääshow käsitti 12 esitystä viidessä eri kaupungissa, Zürichissä, Lausannessa, Davosissa, Helsingissä ja Tukholmassa.
Helmikuussa 2013 Lewis jätti manageritiiminsä "Modest! Management". Samalla julkistettiin, että Lewis alkaa äänittää neljättä studioalbumiaan, joka julkaistaisiin myöhemmin samana vuonna. Heinäkuussa 2013 Lewis kertoi, että uusi studioalbumi on "motown-vaikutteinen" joulualbumi, joka sisältää sekä perinteisiä joululauluja että uutta materiaalia. Lokakuussa 2013 albumin nimeksi paljastettiin "Christmas, with Love". Levyn ensimmäinen single on nimeltään "One More Sleep". Albumin kymmenestä kappaleesta kolme on uutta laulua. Lewis on osallistunut niiden kaikkien tekemiseen. Albumi julkaistiin Isossa-Britanniassa 2. joulukuuta 2013.


title: Leona Lewis

text: Syyskuussa 2013 tuli ilmi, että Lewis esiintyy vuonna 2014 ensi-iltaan tulleessa "Walking on Sunshine" -elokuvamusikaalissa. Musikaali sisältää hittejä 1980-luvulta.


title: Leona Lewis

text: Vuonna 2013 Lewis sanoi haastattelussa aloittavansa viidennen studioalbuminsa nauhoittamisen tammikuussa 2014, "Christmas, with Love" -joulualbumin markkinoinnin jälkeen. Nauhoitettuaan 1980-luvun hittejä ja motown-joululauluja Lewis on kiinnostunut tekemään retrovaikutteisen albumin. Hän on myös sanonut, että haluaisi tulevaisuudessa äänittää albumillisen klassisia lauluja.


title: Leona Lewis

text: Lewis laulaa dueton "Ain't No Mountain High Enough" Michael Boltonin kanssa tämän toukokuussa 2014 julkaistulla, samaa nimeä kantavalla studioalbumilla.


title: Leona Lewis

text: Kesäkuussa 2014 tiedotettiin Lewisin vaihtaneen levy-yhtiötä. Hän solmi levytyssopimuksen Universal Music Groupin omistaman Island Recordsin kanssa ja kertoi tiedotteessa: "Olen imarreltu, kun sain mahdollisuuden liittyä ehkä kaikista ikonisimpaan levy-yhtiöön upeiden vuosien jälkeen Sonylla. Minulle Island Records on aina ollut yhtiö, jossa artistit voivat todella kukoistaa, ja jossa heitä rohkaistaan ilmaisemaan itseään."


title: Leona Lewis

text: Lewisin viides studioalbumi, "I Am", julkaistiin 11. syyskuuta 2015. Sen ensimmäinen single, ”Fire Under My Feet”, julkaistiin kesäkuun alussa.


title: Leona Lewis

text: Leona Lewis asuu Lontoossa. Hän on seurustellut vuodesta 2010 lähtien saksalaisen koreografin ja tanssijan Dennis Jauchin kanssa. Lewis on kasvissyöjä ja harrastaa ratsastusta. PETA julisti hänet vuoden 2008 seksikkäimmäksi kasvissyöjäksi yhdessä Red Hot Chili Peppersin laulajan Anthony Kiedisin kanssa. Vuonna 2009 hän sai saman tittelin näyttelijä Scott Maslenin kanssa. PETA nimesi Lewisin myös "Vuoden henkilöksi" vuonna 2008. Lewis on tunnettu rakkaudestaan eläimiin ja on Hopefieldin eläinturvapaikan suojelija. Maaliskuussa 2013 Leona Lewis oli The Body Shopin mainoskasvona ja lanseerasi kosmetiikkamalliston, jota ei testattu eläimillä. Vuonna 2009 Lewis julkaisi kuvitetun omaelämäkerran "Dreams". Vuonna 2013 Leona Lewis aloitti ystävänsä kanssa "Lee-Loy"-nimisen lifestyle-blogin.


title: Ria Baran

text: Ria Baran (2. marraskuuta 1922 Dortmund, Saksa – 12. marraskuuta 1986) oli saksalainen taitoluistelija. Hän oli luisteluparinsa Paul Falkin kanssa kaksinkertainen maailmanmestari vuosina 1951 ja 1952; pari voitti kultaa myös vuoden 1952 talviolympialaisissa Oslossa.


title: Ria Baran

text: Baran ja Falk avioituivat aktiiviuransa aikana, ja Baranista käytetään myös sukunimeä Falk.


title: Ria Baran

text: Baran nimettiin Saksassa vuoden naisurheilijaksi perättäisinä vuosina 1950, 1951 ja 1952. Hän oli kuollessaan 64 vuoden ikäinen.


title: Micheline Lannoy

text: Micheline Lannoy (s. 30. kesäkuuta 1925) on belgialainen taitoluistelija, joka tuli tunnetuksi Pierre Baugniet'n parina. Lannoy ja Baugniet olivat vuosien 1947 ja 1948 maailmanmestarit. He voittivat kultaa myös vuoden 1948 talviolympialaisissa St. Moritzissa, ja ovat Belgian ainoat olympiavoittajat talviolympialaisissa.


title: Emília Rotter

text: Emília Szmolár (o.s. Rotter, 8. syyskuuta 1906 Budapest – 28. tammikuuta 2003 Budapest) oli unkarilainen taitoluistelija, olympiamitalisti, maailmanmestari ja Euroopan mestari.


title: Emília Rotter

text: Pariluistelussa László Szollásin kanssa kilpaillut Rotter voitti olympiapronssia Lake Placidissa 1932 ja Garmisch-Partenkirchenissä 1936, neljä maailmanmestaruutta vuosina 1931 ja 1933–1935 sekä MM-hopeaa vuonna 1932. Vuoden 1929 MM-kilpailuissa pari oli viides. EM-kilpailuista Rotter ja Szollás voittivat kultaa vuonna 1934 ja hopeaa vuosina 1930 ja 1931. Unkarin mestaruuden pari voitti kuudesti peräkkäin vuosina 1931–1936.


title: Emília Rotter

text: Rotter valittiin International Jewish Sports Hall of Fameen vuonna 1995. Hän eli peräti 96-vuotiaaksi.


title: Otsalihas

text: Otsalihas () kuuluu pään iholihaksiin ja sen tehtävänä on liikuttaa otsan ihoa. Muodoltaan otsalihas on ohut ja neliömäinen. Se sijaitsee otsaluun ja ohimolihaksen päällä. Otsalihas löytyy ihmiseltä, lihansyöjiltä, sialta ja märehtijöiltä, mutta hevosilta lihas puuttuu.


title: Eläköön Pinata

text: Eläköön Pinata ("Viva Piñata") oli vuosina 2006–2009 esitetty yhdysvaltalainen tietokoneanimaatiosarja, joka perustuu samannimiseen videopeliin Viva Piñata. Sarjan animoinnista vastasi kanadalainen Bardel Entertainment. Viva Piñataa esitettiin ensi kerran Yhdysvalloissa syksyllä 2006 ja siitä tuotettiin yhteensä 52 jaksoa. Se keskittyy hauskaan Piñata -maailmaan, jossa tuhannet piñata-eläimet asuvat Piñata saarella. Heidän tehtävänään on tuoda iloa lasten juhliin, jonka myötä he matkaavat saareltaan ympäri maailmaa. Päähahmoina toimivat Hudson, Fergy, Paulie ja Franklin.


title: Eläköön Pinata

text: Suomessa sarjaa on esitetty MTV3:lla 29. maaliskuuta 2008 lähtien. Sittemmin vuodesta 2009 lähtien sitä on esitetty Subilla.


title: Mega Society

text: Mega Society on tohtori Ronald K. Hoeflinin vuonna 1982 perustama järjestö niille, joilla on huippukorkea älykkyysosamäärä. Mega Societyn jäseneksi päästäkseen tulee saada yleisälykkyystestissä tulos, jonka saavuttaa vain yksi miljoonasta ihmisestä. Guinnessin ennätysten kirjan mukaan kyseessä on kaikkein valikoivin huippuälykkäiden järjestö.


title: Mega Society

text: Yleisten ajastettujen ja valvottujen älykkyystestien asteikko ei riitä Mega Societyn tasolle, joten Mega Society valitsee jäsenensä ajastamattomien ja valvomattomien erikoistestien, kuten Hoeflinin kehittämän Mega Testin, perusteella. On kiistelty siitä, mittaavatko nämä samaa asiaa kuin perinteiset älykkyystestit.


title: Otis Davis

text: Otis Crandall Davis (s. 12. heinäkuuta 1932 Tuscaloosa, Alabama) on entinen yhdysvaltalainen pikajuoksija.


title: Otis Davis

text: Davis aloitti pikajuoksun varsin myöhäisellä iällä, vasta vuonna 1958; hänen aiempi lajinsa oli koripallo.


title: Otis Davis

text: Davis sai valmennusta Bill Bowermanilta. Hän voitti vuoden 1960 kesäolympialaisissa Roomassa kaksi kultamitalia. Hän juoksi 400 metrin juoksussa uuden maailmanennätyksen 44,9 s ja voitti niukasti saksalaisen Carl Kaufmannin. Myös 4 × 400 metrin viestijuoksussa hän oli juoksemassa uutta maailmanennätystä (3.02,2 s). Viestijoukkueen muut jäsenet olivat Jack Yerman, Earl Young ja Glenn Davis.


title: Otis Davis

text: Otis Davis on otettu Oregon Sports Hall of Fameen Portlandissa, Oregonissa.


title: Marbach am Neckar

text: Marbach am Neckar on kaupunki Baden-Württembergin osavaltiossa, eteläisessä Saksassa. Se kuuluu Stuttgartin hallintopiiriin ja Ludwigsburgin piirikuntaan. Kaupunki sijaitsee noin 20 kilometriä pohjoiseen osavaltion pääkaupungista Stuttgartista, Neckar-joen äärellä.


title: Marbach am Neckar

text: Marbach tunnetaan etenkin maineikkaan saksalaisen runoilijan Friedrich Schillerin syntymäkaupunkina. Vuonna 1759 kaupungissa syntyneen Schillerin syntymätalo toimii nykyisin museona. Lisäksi kaupungissa sijaitsee Schiller-Nationalmuseum ja Deutsches Literaturarchiv.


title: Marbach am Neckar

text: Varhaisin maininta Marbachista on peräisin vuodelta 972. Pyhän saksalais-roomalaisen keisarikunnan keisari Henrik II Pyhä myönsi sille vuonna 1009 kauppa- ja rahanlyöntioikeudet. Myöhemmin 1200-luvun toisella puoliskolla sille myönnettiin myös kaupunginoikeudet.


title: Andreas Bauer

text: Andreas Bauer (s. 21. tammikuuta 1964 Oberstdorf) on saksalainen entinen mäkihyppääjä.


title: Andreas Bauer

text: Bauer osallistui urallaan kaksiin talviolympialaisiin: Sarajevon olympialaisiin 1984 ja Calgaryn olympialaisiin 1988. Sarajevon olympialaisissa hän oli suurmäen 7:s ja normaalimäen 11:s. Calgaryssä hän hyppäsi ainoastaan joukkuemäen kilpailussa, jossa Saksan liittotasavallan joukkue sijoittui kuudenneksi.


title: Andreas Bauer

text: Hiihdon maailmanmestaruuskilpailuissa Lahdessa 1989 hän oli normaalimäessä 18:s ja suurmäessä 27:s, sekä joukkuemäessä 8:s Länsi-Saksan joukkueessa. Vuonna 1990 järjestettiin Lentomäen maailmanmestaruuskilpailut Norjan Vikersundissa, jossa hän sijoittui 21:ksi.


title: Andreas Bauer

text: Maailmancupissa Bauer pystyi voittamaan yhden osakilpailun, joka oli vuoden 1987 uudenvuodenpäivän kilpailu Garmisch-Partenkirchenissä. Yhteensä hän saavutti urallaan kuusi palkintokorokepaikkaa.


title: Andreas Bauer

text: Bauer lopetti uransa vuonna 1992.


title: Texasin moottorisahamurhat

text: Texasin moottorisahamurhat voi tarkoittaa seuraavia:


title: Valko-Venäjän historia

text: Tämä artikkeli käsittelee Valko-Venäjän ja sen alueen historiaa alkaen Veiksel-jääkauden jäätikön vetäytyessä alueelta noin 35 000–100 000 eaa.


title: Valko-Venäjän historia

text: Ensimmäisten asukkaiden uskotaan saapuneen Valko-Venäjän alueen eteläosiin edellisen jääkauden mannerjään vetäytyessä 35 000–100 000 vuotta sitten keskipaleoliittisella kaudella. Myöhäispaleoliittisia kivikauden asutuksia perustettiin nykyisen Valko-Venäjän eteläosiin Homelin alueelle 23 000–27 000 vuotta ennen nykypäivää; näistä on löydetty jälkiä arkeologisissa kaivauksissa muun muassa Kalinkavitšyn ja Tšatšerskin piireistä.


title: Valko-Venäjän historia

text: Valko-Venäjän slaavilainen kansa asettui asuinsijoilleen 600–800-luvulla.


title: Valko-Venäjän historia

text: 800–1100-luvuilla voimakkaimmaksi vallaksi nousi Polotskin ruhtinaskunta pohjoisessa. Myös Turaun ja Mahiljoun ruhtinaskunnat olivat merkittäviä. Polatsk nousi piti muita Rutenian keskuksia vasalleinaan ja hallitsi balttienkin maita lännessä. Se oli myös piispanistuin. Alue oli osa viikinkien perustamaa Kiovan Venäjää ja siellä asui myös suomalais-ugrilaista väestöä. Valko-Venäjän valloittivat mongolit 1200-luvulla ja se joutui liettualaisten ja Liettuan suuriruhtinaskunnan alaisuuteen 1200–1400-luvuilla, pääkaupunkinaan aluksi Navahrudak ja myöhemmin Vilna.


title: Valko-Venäjän historia

text: Maa joutui liettualaisten ja Liettuan suuriruhtinaskunnan alaisuuteen 1200–1400-luvuilla, pääkaupunkinaan aluksi Navahrudak (Novogrudok) ja myöhemmin Vilna. Vuonna 1569 Liettuan suuriruhtinaskunnasta tuli osa Puola-Liettuaa Puolan valittujen kuninkaiden alaisuudessa. Kuningas Sigismund III Vaasan valtakauden alussa (1592–1597) imperiumi kattoi Ruotsin (ja Suomen), Baltian, Puolan, Valko-Venäjän, suuren osan Ukrainaa ja Moldovan. Venäjän tsaaritar Katariina II:n aikana Puolan jaoissa 1772, 1793 ja 1795 Valko-Venäjä siirtyi osaksi Venäjän keisarikuntaa.


title: Valko-Venäjän historia

text: Vuosina 1809–1917 Suomi ja Valko-Venäjä kuuluivat samaan valtakuntaan, koska Suomen suuriruhtinaskuntakin oli tällöin osa Venäjän keisarikuntaa.


title: Valko-Venäjän historia

text: Valko-Venäjä oli sotatantereena ensimmäisen maailmansodassa, jonka itärintaman taistelut pyyhkivät Valko-Venäjän yli. Venäjän vallankumouksen jälkeen ja Saksan miehityksen aikana 1917 perustettiin lyhytaikainen Valko-Venäjän kansallinen tasavalta.


title: Valko-Venäjän historia

text: Venäjän vallankumouksen jälkeen ja Saksan miehityksen aikana 1917 perustettiin lyhytaikainen Valko-Venäjän kansallinen tasavalta.


title: Valko-Venäjän historia

text: Vuonna 1919 julistettiin perustetuksi Valko-Venäjän sosialistinen neuvostotasavalta, joka oli Neuvostoliiton perustajajäsen.


title: Valko-Venäjän historia

text: Neuvostoliiton suunnitelmatalous tuotiin Valko-Venäjän sosialistiseen neuvostotasavaltaan vuosien 1928–1937 aikana. Teollistuminen ja maatalouden kollektivisointi toteutettiin osittain väkivaltaisesti maaseudun asukkaiden kustannuksella. Tuhansia talonpoikia kuoli ja 600 000–700 000 vainottua maaseudun asukasta muutti kotiseuduiltaan. Toteutettu talouspolitiikka johti nälänhätään. Samalle venäläistämisen ja suunnitelmatalouden jaksolle, erityisesti vuosiin 1930, 1933 ja 1937–1938, ajoittuivat stalinistiset vainot ja laajamittainen kansanmurha. Vainoissa tapettiin satoja tuhansia eri alojen edustajia ja katkaistiin erityisesti kansallisen älymystön kehitys kymmeniksi vuosiksi. Osa näistä julmuuksista – esimerkiksi Minskin läheisen Kurapatyn alueen teloitukset (1937–1941) – nousivat laajempaan tietoisuuteen vasta 1980-luvulla.


title: Valko-Venäjän historia

text: Noin puolet Valko-Venäjän nykyisestä alueesta oli joutunut Puolan–Neuvostoliiton sodan seurauksena vuonna 1921 Puolalle. Kun Saksa ja Neuvostoliitto toisen maailmansodan alkuvaiheessa syyskuussa 1939 jakoivat Puolan, nämä alueet liitettiin Valko-Venäjän sosialistiseen neuvostotasavaltaan.


title: Valko-Venäjän historia

text: Valko-Venäjä oli täysin natsi-Saksan miehittämä vuosina 1941–1944. Maan kenraalikomissaarina toimi vuosina 1941–1943 Wilhelm Kube. Einsatzguppe-nimellä toimineet SS:n neljä ryhmää toimeenpanivat Itä-Euroopan juutalaisten ja useiden muiden väestöryhmien joukkomurhia, ja niiden apuna oli paikallisia puolisotilaallisia joukkoja. Yksi näistä ryhmistä toimi Valko-Venäjällä. Teloitukselta saattoivat välttyä vain pienet piilottelevat ryhmät, esimerkiksi Nalibokskaja Pusjtjan metsässä elänyt partisaani Tuvia Bielskin ryhmä, joka onnistui sodan läpi pitämään hengissä 1 200 juutalaista.


title: Valko-Venäjän historia

text: Valko-Venäjän lähihistorian koettelemus, joka yhä merkittävästi vaikuttaa maan kansantalouteen, oli Tšernobylin ydinvoimalaonnettomuus nykyisen Ukrainan alueella 1986. Valko-Venäjällä saastui suuri osa maan viljavista kaakkoisosista, erityisesti Homelin ja Mahiljoun maakunnista.


title: Valko-Venäjän historia

text: Valko-Venäjä julistautui melko vastahakoisesti suvereeniksi 27. heinäkuuta 1990 ja siitä tuli virallisesti Valko-Venäjän tasavalta 25. elokuuta 1991. 8. joulukuuta 1991 Venäjän Boris Jeltsin, Ukrainan Leonid Kravtšuk ja Valko-Venäjän Stanislav Šuškevitš tapasivat Valko-Venäjällä Belavežskaja Puštšassa ja julistivat Neuvostoliiton puretuksi ja Itsenäisten valtioiden yhteisön perustetuksi. Presidentti Šuškevitš kannatti demokratiaan ja vapaaseen markkinatalouteen siirtymistä, mutta parlamentti pysäytti uudistukset. Aljaksandr Lukašenka syytti Šuškevitšia korruptiosta ja sai tämän häviämään luottamusäänestyksen, mutta myöhemmin korruptioväitteet osoittautuivat tekaistuiksi.


title: Valko-Venäjän historia

text: Uuden perustuslain jälkeisissä presidentinvaaleissa kesällä 1994 Aljaksandr Lukašenka valittiin Valko-Venäjän presidentiksi 45 prosentin ääniosuudella. Hän on pitänyt valtaa siitä lähtien. Vuoden 1995 kansanäänestyksillä presidentille annettiin valta hajottaa parlamentti, tiivistää taloussuhteita Venäjään, tehdä venäjästä toinen maan virallisista kielistä ja hyväksyä neuvostoaikaista lippua muistuttava uusi lippu Valko-Venäjän viralliseksi tunnukseksi. Hajanainen oppositio käyttää vielä toisinaan vuosien 1991–1995 valtiollisia tunnuksia.


title: Valko-Venäjän historia

text: Vuonna 1999 Valko-Venäjä solmi valtioliiton Venäjän kanssa. Venäjän ja Kazakstanin kanssa kesällä 2010 vahvistetun ja 2011 käytäntöön astuvan, Euraasian talousyhteisön tavoitteita toteuttavan tulliliiton myötä maiden väliset laajemmatkin taloudelliset integraatiopyrkimykset ovat voimistuneet. Osa valkovenäläispoliitikoista on nähnyt kehityksessä mahdollisuuden uudenlaisen Neuvostoliiton muodostamiselle.. Vuonna 1912 Valko-Venäjä pyrki rakentamaan suhteita Euroopan unioniin. Venäjä eväsi maan pyytämiä lainoja mahdollisten maksuvaikeuksien takia. Valko-Venäjä asettui Ukrainan kriisissä Ukrainan puolelle. Välit Venäjään tulehtuivat entisestään. Molempia maita vaivasi talouskriisi. Maat kiistelivät öljyn ja kaasun hinnoista. Venäjän mielestä maan armeija ei kyennyt suojautumaan lännen uhkaa vastaan. Valko-Venäjä kieltäytyi Venäjän haluamasta tiiviistä puolustusyhteistyöstä.


title: Ylempi etuhammaslihas

text: Ylempi etuhammaslihas () sijaitsee eläimillä ylähuulessa ja se on kiinnittyneenä välileuanluihin. Sen tehtävänä on nostaa ylähuulta.


title: Alempi etuhammaslihas

text: Alempi etuhammaslihas () on eläimillä alahuulessa sijaitseva lihas. Se kiinnittyy alaleukaluuhun, ja sen tehtävänä on alahuulen painaminen alas.


title: Nenän ja ylähuulen nostajalihas

text: Nenän ja ylähuulen nostajalihas () on eläimillä oleva pään lihas. Se lähtee orbitan nenänpuoleisesta reunasta ja se haarautuu kulmahammaslihaksen kohdalla kahdeksi haaraksi, jotka kulkevat kulmahammaslihaksen molemmin puolin sireaimiin ja ylähuuleen. Nenän ja ylähuulen nostajalihas nostaa ylähuulta yhdessä ylemmän etuhammaslihaksen kanssa ja laajentaa sieraimia.


title: Skandaalihäät

text: Skandaalihäät ("The Philadelphia Story") on vuonna 1940 ilmestynyt romanttinen komedia. Elokuvan ohjasi George Cukor ja sen pääosissa olivat Cary Grant, Katharine Hepburn ja James Stewart. Elokuva voitti aikanaan kaksi Oscar-palkintoa: parhaasta miespääosasta (James Stewart) ja parhaasta sovitetusta käsikirjoituksesta.


title: Skandaalihäät

text: Elokuva perustuu Philip Barryn näytelmään, joka menestyi Broadwayllä. Barry kirjoitti Katharine Hepburnia varten. Hepburn osti näytelmän elokuvaoikeudet ja esitti saman roolin myös elokuvaversiossa.


title: Skandaalihäät

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Skandaalihäät" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Skandaalihäät

text: Tracy Lord (Katharine Hepburn) on varakkaan philadelphialaisen perheen tytär, joka on eronnut C.K. Dexter Havenista (Cary Grant) ja aikoo mennä naimisiin rikkaan George Kittredgen (John Howard) kanssa. Lordin perhe joutuu kuitenkin kustantaja Sidney Kiddin (Henry Daniell) kiristämäksi ja he joutuvat sen takia luomaan lehdille kirjoitettavaa. Sanomalehden reportteri Macaulay "Mike" Connor (James Stewart) ja valokuvaaja Elizabeth "Liz" Imbrie (Ruth Hussey) tulevat Lordin perheen vieraaksi yhdessä C.K. Dexter Havenin kanssa. Häiden lähestyessä Tracy huomaa olevansa kolmen miehen loukussa Miken, Dexterin ja Georgen kanssa. Lopulta Tracyn ja Georgen häät peruuntuvat ja Tracy menee uudelleen Dexterin kanssa naimisiin.


title: Danny Ainge

text: Daniel Ray "Danny" Ainge (s. 17. maaliskuuta 1959) on yhdysvaltalainen koripalloilija ja baseballpelaaja. Hän vaikutti jälkimmäisen ominaisuudessa Toronto Blue Jaysissa, mutta tuli tunnetummaksi koripallosta, jota hän pelasi NBA-tasolla vuosina 1981–1995.


title: Danny Ainge

text: Ainge syntyi Eugenessa, Oregonissa, ja opiskeli North Eugene High Schoolissa sekä Brigham Young Universitysta. Hänet otettiin Portlandin Oregon Sports Hall of Fameen vuonna 1999.


title: Danny Ainge

text: Aingella on puolisonsa Michellen kanssa kuusi lasta.


title: Ylähuulen kohottajalihas

text: Ylähuulen kohottajalihas () lähtee orbitan mediaalikulmasta ja kulkee suun kehälihaksen ylähuulen alueelle. Sen tehtävänä on vetää ylähuulta taaksepäin ja nostaa sitä. Lisäksi se toimii ihmisellä miimisenä lihaksena. Ylähuulen kohottajalihasta hermottaa kasvohermo.


title: Józef Szmidt

text: Józef Szmidt (s. 28. maaliskuuta 1935) on puolalainen yleisurheilija, joka kuului aktiiviuransa aikana kolmiloikan kärkinimiin. Hän oli lajinsa Euroopan-mestari vuosina 1958 ja 1962; lisäksi hän saavutti olympiakullan Roomassa 1960 ja Tokiossa 1964.


title: Józef Szmidt

text: Szmidt piti hallussaan miesten kolmiloikan maailmanennätystä (17,03) vuosina 1960–1968. Hänet valittiin vuosina 1960 ja 1964 Puolassa ”vuoden urheilijaksi”. Szmidt oli ensimmäinen kolmiloikkaaja, joka hyppäsi 17 metriä (1960). Toisena tälle metriluvulle ylti kahdeksan vuotta myöhemmin Pertti Pousi.


title: Veikko Marttinen

text: Veikko Kalmari Marttinen (1. joulukuuta 1917 Helsinki – 23. maaliskuuta 2003 Helsinki) oli suomalainen taidemaalari. Marttinen oli Taiteilijaliitto 58:n perustajajäseniä sekä Taidemaalariliiton ja Kuvataiteilijasenioreiden jäsen. Hän asui Lallukan taiteilijakodissa vuosina 1957–2003.


title: Veikko Marttinen

text: Marttinen sai Pro Finlandia -mitalin vuonna 1968.


title: Veikko Marttinen

text: Marttinen opiskeli 1930-luvulla ensin Viipurin taiteenystäväin piirustuskoulussa ja Suomen Taideyhdistyksen piirustuskoulussa.


title: Veikko Marttinen

text: Taiteellisen debyyttinsä Marttinen teki vuonna 1949 Helsingissä. Tämän jälkeen hänen teoksiaan on ollut esillä lukuisissa kotimaisissa taidenäyttelyissä sekä kansainvälisesti muun muassa Ruotsissa, Ranskassa, Kiinassa, Saksassa, Brasiliassa ja Monacossa. Tuotteliaan uran seurauksena Marttisen teoksia on päätynyt lukuisiin yksityiskoteihin, toimitiloihin ja taidekokoelmiin. Julkisesti esillä olevista teoksista merkittävimpiä ovat Pohja-yhtymän (nyk. Lähitapiola) pääkonttoriin toteutetut seinämaalaukset, Ateneumin taidemuseossa esillä oleva "Taiteilija ja malli" ja ortodoksiselle kirkolle vuosina 1955–1961 tehdyt ikonostaasit ja alttaritaulut.


title: Veikko Marttinen

text: Veikko Marttisella oli viisi lasta ja useita lapsenlapsia. Hän oli naimisissa ensin Nora Mäkisen kanssa ja myöhemmin Ulla Marttisen (o.s. Malmivaara) kanssa.


title: Vince Carter

text: Vincent Lamar ”Vince” Carter (s. 26. tammikuuta 1977 Daytona Beach, Florida) on yhdysvaltalainen koripalloilija ja olympiavoittaja. Carterin pitkään NBA-uraan lukeutuu muun muassa kahdeksan tähdistöottelua ja vuoden 1999 -palkinto. Hänet muistetaan myös vuoden 2000 n voitosta.


title: Vince Carter

text: Carter syntyi Floridan Daytona Beachilla ja opiskeli Mainland High Schoolissa sekä Pohjois-Carolinan yliopistolla. Carteria valmensivat Dean Smith ja Bill Guthridge. Hän on osallistunut lukuisia kertoja NBA:n tähdistöotteluun ja voitti vuoden 1999 -palkinnon.


title: Vince Carter

text: Ammattilaisuransa Toronto Raptorsissa vuonna 1998 aloittanut Carter siirtyi 17. joulukuuta 2004 New Jersey Netsiin. 25. kesäkuuta 2009 hän siirtyi Orlando Magicin riveihin ja joulukuussa 2010 Phoenix Sunsiin. Tämän jälkeen hän on edustanut Dallas Mavericksia 2011–2014, Memphis Grizzliesiä 2014–2017, Sacramento Kingsiä 2017–2018 sekä Atlanta Hawksia vuodesta 2018.


title: Vince Carter

text: Carter kuului Yhdysvaltain miesten maajoukkueeseen, joka voitti vuonna 2000 kultamitalin Sydneyn kesäolympialaisissa ja vuonna 2003 Amerikan-mestaruuden.


title: Vince Carter

text: NBA-pelaaja Tracy McGrady on Vince Carterin sukulainen (kolmansia serkkuja) ja aloittikin tämän kanssa samoihin aikoihin Toronto Raptorsissa.


title: R. R. Ryynänen

text: Roine Rikhard ("R. R.") Ryynänen (23. maaliskuuta 1891 Kuopio – 31. lokakuuta 1963) oli suomalainen sanoittaja, tenorilaulaja ja kuoromies.


title: R. R. Ryynänen

text: Ryynäsen isä oli ammatiltaan maalarimestari. Kuopion jälkeen perhe muutti Jääskeen. Vuosisadan vaihteessa isän työ vei perheen Pietariin, jossa Ryynänen ehti olla vuoden koulussakin. Sieltä perhe muutti edelleen Kuokkalaan ja myöhemmin Viipuriin. Viipurissa Ryynänen kävi Klassillista lyseota. Ylioppilastutkinnon hän kuitenkin suoritti Helsingin normaalilyseosta vuonna 1910. Opiskeltuaan muutaman vuoden Helsingin yliopistossa ja kauppakorkeakoulussa Ryynänen lähti liike-elämän palvelukseen ja toimi muun muassa Sanomalehtien ilmoitustoimiston apulaisjohtajana kahdeksan vuotta.


title: R. R. Ryynänen

text: Ryynäsen ensimmäinen radioesiintyminen tapahtui vuonna 1926, jolloin hän johti Polyteknikkojen kuoroa. Kuuluttajana toiminut oopperalaulaja Alexis af Enehjelm kiinnitti Ryynäseen huomiota tämän laulettua soolon kuoroesityksessä ja hänen aloitteestaan Ryynäselle alkoi tulla useampia radioesiintymisiä.. Ryynänen esiintyi radiossa aluksi eritoten kuoronjohtajana ja laulajana. Päätöikseen hän toimi Yleisradion kamreerina 1927–1955, mikä tarkoitti johdon sihteerin ja ohjelmajärjestäjän avustajan tehtäviä. Hän oli kamreerin toimessa eläkeikäänsä asti.


title: R. R. Ryynänen

text: Ryynänen oli innokas laulaja ja hän kuului 18 kuoroon ja toimi usein niiden solistitehtävissä. Hän myös toimi kuuden kuoron johtajana tai varajohtajana. Lisäksi hän lauloi muun muassa Radiokvartetissa ja Parlophon-kvartetissa. Hän myös teki yli 40 levytystä vuosina 1929 ja 1930 Parlophon-yhtiölle.


title: R. R. Ryynänen

text: Parhaiten Ryynänen muistetaan laulujen sanoittajana ja suomentajana. Niistä valtaosa on iskelmiä, mutta myös klassisia lauluja. Hän osasi useita kieliä, kuten ruotsia, venäjää, englantia, saksaa ja monia slaavilaisia kieliä. Hän käänsi runotekstejä noin 15 kielestä. Eritoten Georg Malmsténin sävellyksissä on noin kaksisataa Ryynäsen sanoitusta. Ryynänen käytti myös salanimiä "Raimo Raikas", "Reino R. Ranta", "Reijo Rio", "Reima R." ja "Veijo Sala".


title: R. R. Ryynänen

text: Sanoitusuran ohella Ryynänen oli myös kielenhuoltaja, joka keksi muun muassa sanat "oheinen" ja "kyseinen" suomen kieleen. Yhdessä Georg Malmsténin kanssa he esittelivät sanan "iskusävelmä", joka myöhemmin hioutui muotoon "iskelmä".


title: R. R. Ryynänen

text: Yhteensä Ryynänen on sanoittanut tai suomentanut yli tuhat laulua. "Särkynyt onni" (1929, Georg Malmstén) oli ensimmäinen orkesterisäestyksellä levytetty suomalainen iskelmä. Georg Malmsténin ensilevytys myi sensaatiomaiset 17 000 kappaletta aikana, jolloin jo tuhannen kappaleen levymyyntiä oli pidetty erittäin hyvänä saavutuksena. Ryynänen toimi Malmsténin "hovisanoittajana" ja he tekivät useita kuuluisia iskelmiä ja lastenlauluja yhteistuotantona. Iskelmätuotannosta esimerkkeinä voidaan mainita "Heili Karjalasta", "Revontulten maa", "Vanhan merimiehen koti-ikävä", "Viva Espanja". Lastenlauluista esimerkiksi "Jänöjussin mäenlasku", "Karhunpoika sairastaa" ja kaikki Mikkihiiri-sarjan lastenlaulut ovat Ryynäsen kynästä lähtöisin. Ryynänen sanoitti myös näyttämömusiikkia, kuten Kansanteatterin musiikki-ilottelut "Lennokki" ja "Vetoketju".


title: R. R. Ryynänen

text: Muita tunnettuja sanoituksia ovat marssi "Muistoja pohjolasta" (Sam Sihvo), Harmony Sistersin levytys "Oi Josef Josef", kuorojen paljon esittämä "On kristalli hieno" (trad.) ja operettisävelmä "Kerran viel" (Carl Zeller).


title: Andrei Krautšanka

text: Andrei Krautšanka (, s. 4. tammikuuta 1986) on valkovenäläinen kymmenottelija. Hän on vuoden 2014 Euroopan mestari ja vuoden 2008 olympiahopeamitalisti.


title: Andrei Krautšanka

text: Krautšanka voitti 2003 Sherbrooken alle 18-vuotiaiden MM-kisoissa hopeaa kahdeksanottelussa pistein 6366. Seuraavana vuonna hän voitti Valko-Venäjän nuorten mestaruuden kymmenottelussa sekä kultaa Grosseton nuorten MM-kisoissa nuorten kymmenottelussa tuloksella 8126. Vuonna 2005 hän voitti Kaunasissa lajin nuorten EM-kultaa.


title: Andrei Krautšanka

text: Vuonna 2007 Krautšanka voitti Birminghamin sisäratojen EM-kisoissa pronssia seitsenottelussa pistein 6090 ja kultaa samana vuonna Debrecenin alle 23-vuotiaiden EM-kisoissa kymmenottelussa tuloksella 8492. Osakan MM-kisoissa hän keskeytti. Maaliskuussa 2008 Krautšanka saavutti seitsenottelun hopeaa sisäratojen MM-kilpailuissa Valenciassa Valko-Venäjän halliennätystuloksella 6234. Pekingissä 2008 Krautšanka voitti olympiahopeaa tuloksella 8551. Berliinin MM-kilpailuissa 2009 hän oli kymmenes.


title: Andrei Krautšanka

text: Dohan sisäratojen MM-kilpailuissa 2010 Krautšanka oli neljäs. Barcelonan EM-kisoissa 2010 hän sai pronssia pistein 8370. Hän voitti seitsenottelun Euroopan-mestaruuden Pariisin EM-hallikisoissa 2011 pistein 6282. Istanbulin sisäratojen MM-kilpailuissa 2012 hän sijoittui kuudenneksi. Moskovan MM-kilpailuissa 2013 hän oli kahdestoista.


title: Andrei Krautšanka

text: Sopotin MM-hallikilpailuissa 2014 Krautšanka sai hopeaa Valko-Venäjän ennätyspisteillä 6303. Zürichin EM-kisoissa 2014 hän voitti kultaa maailman kauden kärkituloksella 8616.


title: Dean Smith (koripallovalmentaja)

text: Dean Edwards Smith (28. helmikuuta 1931 Emporia, Kansas – 7. helmikuuta 2015 Chapel Hill, Pohjois-Carolina) oli yhdysvaltalainen koripallovalmentaja. Hän vaikutti kymmeniä vuosia Pohjois-Carolinan yliopistolla Chapel Hillissä. Vuonna 1983 Smith nimettiin Basketball Hall of Fameen ja vuonna 2007 FIBA Hall of Fameen.


title: Dean Smith (koripallovalmentaja)

text: Syntyjään kansasilainen Smith vetäytyi valmentajan työstä vuonna 1997. Helmikuussa 2015 Smith löydettiin kuolleena kotoaan Pohjois-Carolinassa. Hän oli kuollessaan 83-vuotias.


title: Alahuulen alasvetäjälihas

text: Alahuulen alasvetäjälihaksia on ihmisellä ja hevosella vain yksi, alempi alahuulen alasvetäjälihas (), mutta märehtijöillä ja sialla on lisäksi ylempi alahuulen alasvetäjälihas (). Lihansyöjiltä puolestaan puuttuu alempi alahuulen alasvetäjälihas ja niillä on ainoastaan ylempi alahuulen alasvetäjälihas. Molempia lihaksia hermottaa kasvohermo. Alempi alahuulen alasvetäjälihas kulkee alaleukaluuta pitkin alahuuleen ja se toimii ihmisellä miimisenä lihaksena. Lisäksi se vetää alahuulta taaksepäin ja alaspäin yhdessä ylemmän alahuulen alasvetäjälihaksen kanssa. Ylempi alahuulen alasvetäjälihas kulkee alemman päällä, niillä eläimillä, joilla on molemmat lihakset, alaleukaluuta pitkin ja päättyy suun kehälihakseen.


title: Roger Ruud

text: Roger Ruud (s. 7. lokakuuta 1958) on norjalainen uransa lopettanut mäkihyppääjä.


title: Roger Ruud

text: Ruud osallistui urallaan kerran talviolympialaisiin, Lake Placidin kilpailuihin 1980. Hän sijoittui tuolloin suurmäessä kuudenneksi.


title: Roger Ruud

text: Maailmancupissa Ruud menestyi hyvin, voittaen urallaan yhdeksän osakilpailua ja saavuttaen yhteensä 16 palkintokorokepaikkaa. Hän sijoittui kauden 1980–1981 loppupisteissä toiseksi jääden ainoastaan neljä pistettä maailmancupin voittajasta, Itävallan Armin Koglerista. Lisäksi Ruud taisteli Keski-Euroopan mäkiviikon voitosta Itä-Saksan Manfred Deckertin kanssa vuonna 1982, tuolloin Ruud voitti Garmisch-Partenkirchenin kilpailun ja sijoittui Innsbruckissa kolmanneksi, mutta jäi lopulta mäkiviikolla toiseksi.


title: Peter Weir

text: Peter Lindsay Weir (s. 8. elokuuta 1944 Sydney, Uusi Etelä-Wales, Australia) on australialainen elokuvaohjaaja. Hän syntyi Sydneyssä ja opiskeli The Scots Collegen jälkeen Sydneyn yliopistossa.


title: Peter Weir

text: Weirin elokuvien joukossa ovat "Kuolleiden runoilijoiden seura" (1989), "Truman Show" (1998) ja "" (2003).


title: Peter Weir

text: Weir on uransa aikana ollut useaan otteeseen ehdolla muiden muassa Oscar- sekä Golden Globe -palkintojen saajaksi, ja hän voitti vuonna 1991 Césarin.


title: Aleksandr Pogorelov

text: Aleksandr Pogorelov (, s. 10. tammikuuta 1980, Železnogorsk, Kurskin alue) on venäläinen kymmenottelija.


title: Aleksandr Pogorelov

text: Pogorelov voitti 2002 Venäjän sisäratojen mestaruuden seitsenottelussa. Myöhemmin samana vuonna hän sijoittui Münchenin EM-kisoissa kymmenottelussa kahdeksanneksi pistein 8016. Seuraavana vuonna hän otteli Birminghamin sisäratojen MM-kisoissa seitsenottelussa kuudenneksi tuloksella 5999, mutta keskeytti Pariisin ulkoratojen MM-kisoissa kymmenottelussa. Vuonna 2004 Pogorelov oli seitsenottelussa kuudes Budapestin sisäratojen MM-kisoissa pistein 6022 ja kymmenottelussa yhdestoista Ateenan olympialaisissa tuloksella 8084.


title: Aleksandr Pogorelov

text: Pogorelov voitti 2005 Madridin sisäratojen EM-kisoissa hopeaa seitsenottelussa pistein 6111. Myöhemmin samana vuonna hän oli Helsingin MM-kisoissa kymmenottelussa viides tuloksella 8246. Seuraavana vuonna hän voitti Venäjän sisäratojen mestaruuden seitsenottelussa ja sijoittui Moskovan sisäratojen MM-kisoissa samassa lajissa kuudenneksi. Pogorelov voitti vuonna 2007 seitsenottelussa Venäjän sisäratojen mestaruuden ja hopeaa Birminghamin sisäratojen EM-kisoissa pistein 6127. Seuraavana vuonna hän voitti seitsenottelussa Venäjän sisäratojen mestaruuden, keskeytti Valencian sisäratojen MM-kisoissa ja sijoittui neljänneksi kymmenottelussa Pekingin olympialaisissa pistein 8328.


title: Aleksandr Pogorelov

text: Berliinin MM-kisoissa 2009 Pogorelov saavutti kymmenottelun pronssia pistein 8528. Dohan sisäratojen MM-kisoissa 2010 hän keskeytti seitsenottelussa.


title: Anna Bogdanova

text: Anna Bogdanova (s. 21. lokakuuta 1984 Leningrad) on venäläinen seitsenottelija.


title: Anna Bogdanova

text: Bogdanova sijoittui vuoden 2007 sisäratojen EM-kisoissa Birminghamissa viisiottelussa 13:nneksi pistein 4272. Myöhemmin samana vuonna hän voitti seitsenottelussa Venäjän mestaruuden ja sijoittui samassa lajissa Osakan MM-kisoissa kymmenenneksi tuloksella 6243. Bogdanova voitti viisiottelun Venäjän mestaruuden talvella 2008, ja saman vuoden maaliskuussa hän saavutti ensimmäisen arvokisamitalinsa sijoittumalla pronssille sisäratojen MM-kilpailuissa Valenciassa tuloksella 4753.


title: Anna Bogdanova

text: Bogdanova sijoittui Pekingin olympialaisissa seitsenottelussa kuudenneksi ennätyksellään 6465 pistettä. Seuraavana talvena hän voitti Venäjän viisiottelumestaruuden ja teki Penzassa ennätyksensä 4784 pistettä. Torinon EM-hallikilpailuissa hän voitti viisiottelussa kultaa tuloksella 4761 pistettä. Daegun MM-kisoissa 2011 hän sijoittui 11:nneksi tuloksella 6242.i = hallitulos


title: Silmäpielen kohottajalihas

text: Silmäpielen kohottajalihas () on eläimillä oleva lihas, joka puuttuu ihmiseltä. Se lähtee otsaluusta ja päättyy yläluomen mediaaliseen osaan. Sen tehtävänä on nostaa yläluomen mediaalisosaa.


title: Stanislava Komarova

text: Stanislava Stanislavovna Komarova (; s. 12. kesäkuuta 1986 Moskova) on venäläinen uimari. Hän on voittanut yhden olympiamitalin; hopeaa 200 metrin selkäuinnissa Ateenassa 2004 ajalla 2.09,72. Kultaa voittaneelle Kirsty Coventrylle hän hävisi 0,53 sekuntia.


title: Stanislava Komarova

text: Komarova saavutti 200 metrin selkäuinnissa hopeaa myös Fukuokan MM-kisoissa 2001 ajalla 2.10,43. Berliinin EM-kilpailuissa 2002 hän voitti kultaa sekä 100 että 200 metrin selkäuinnissa. Kaksi vuotta myöhemmin Madridin EM-kisoissa hän voitti 200 metrin selkäuinnin ja sai puolta lyhyemmällä matkalla hopeaa.


title: Maarit Näkyvä

text: Maarit Näkyvä (o.s. Muroma, s. 16. elokuuta 1953 Miehikkälä) on entinen pankinjohtaja ja Kesko Oyj:n entinen hallituksen jäsen.


title: Maarit Näkyvä

text: Näkyvä valmistui ekonomiksi 1981 ja kauppatieteiden maisteriksi 1983. Näkyvä toimi 1980-90-luvuilla Suomen Yhdyspankissa ja KOP-fuusion jälkeen Meritassa ensin valuuttadiilerinä, sittemmin yksikönjohtajana. 1980-luvun lopulta hänet muistetaan monista valuuttojen markkinaliikkeitä luotaavista televisiouutisten haastatteluista.


title: Maarit Näkyvä

text: Vuonna 1996 Näkyvä nimitettiin Merita Rahastoyhtiön toimitusjohtajaksi. Vuonna 1998 hän siirtyi Leonia Pankkiin johtamaan varallisuudenhoitoa ja henkilöasiakkaiden palvelua. Vuonna 2001 hänet nimitettiin Sampo Pankin henkilöasiakkaista ja yksityispankkitoiminnasta vastaavaksi johtajaksi ja hän aloitti myös Sampo Pankin johtokunnassa sekä Kesko Oyj:n hallituksessa, jossa hän toimi vuoteen 2015 saakka.


title: Maarit Näkyvä

text: Maarit Näkyvä oli vuonna 2007 Suomen eniten ansiotuloja saanut nainen. Hän ilmoitti 1.10.2008 jättävänsä Sampo Pankin ja jäävänsä sapattivapaalle.


title: Maarit Näkyvä

text: Maarit Näkyvä on entisen kansanedustajan Impi Muroman ja rovasti Uolevi Muroman tytär. Vuodesta 1980 hän on ollut naimisissa ekonomi Tapio Näkyvän kanssa.


title: Ilona Herlin

text: Maria Ilona Herlin (s. 8. huhtikuuta 1965 Kirkkonummi) on Cargotecin omistajia yhdessä veljiensä Ilkka Herlinin ja Niklas Herlinin kanssa. Hän on Kone Oy:n entisen toimitusjohtajan Pekka Herlinin tytär.


title: Ilona Herlin

text: Ilona Herlinin osakevarallisuus on yli miljardi euroa (2016).


title: Ilona Herlin

text: Herlin asuu Espoossa perheensä kanssa. Hän on väitellyt tohtoriksi Helsingin yliopistossa ja toimii akateemisella uralla.


title: Ilona Herlin

text: Ilona Herlin työskentelee Helsingin yliopistossa suomen kielen laitoksen tutkijana ja dosenttina. Hänen väitöskirjansa koski alistuskonjunktioita, ja hän on julkaissut 2010-luvulla mm. tutkimuksen "alkaa tekemään" -rakenteesta.


title: Hannah Stockbauer

text: Hannah Stockbauer (s. 7. tammikuuta 1982 Nürnberg) on saksalainen uimari. Hän voitti kaikkiaan viisi kultamitalia maailmanmestaruuskilpailuissa 2001 Fukuokassa ja 2003 Barcelonassa, niiden lisäksi hopeaa ja pronssia, yhden kumpaakin.


title: Hannah Stockbauer

text: Stockbauer on lisäksi voittanut neljä mitalia (kolme kultaa, yksi pronssi) uinnin Euroopan-mestaruuskilpailuissa sekä pronssimitalin vuoden 2004 kesäolympialaisissa Ateenassa.


title: Hannah Stockbauer

text: "Swimming World Magazine" nimesi Stockbauerin "vuoden uimariksi" 2003. Hän oli vuosina 2001 ja 2003 Saksassa "vuoden naisurheilija".


title: Hanna Nurminen

text: Hanna Kirsti Nurminen (o.s. Herlin, s. 18. toukokuuta 1955 Helsinki) on Koneen säätiön asiamies ja hallituksen puheenjohtaja. Hän toimii myös Saaren kartanon taiteilijaresidenssin toiminnanjohtajana Mynämäellä. Nurminen on työskennellyt lisäksi Volter Kilpi -seuran toiminnanjohtajana. Osinkotuloja Nurminen ansaitsee pörssiyhtiö Cargotecista ja Koneesta, joiden osakkeita hän omistaa yhä suuren määrän.


title: Hanna Nurminen

text: Hanna Nurminen on Kone Oy:n entisen pääomistajan Pekka Herlinin tytär sekä Antti, Ilkka, Niklas ja Ilona Herlinin sisar. Hän peri omaisuutensa isältään Pekka Herliniltä ja lahjoitti suuren osan siitä edelleen Koneen Säätiölle, joka tukee tiedettä, tutkimusta ja kulttuuria.


title: Hanna Nurminen

text:
Hanna Nurminen asuu Merimaskun Hirvosissa. Hänen puolisonsa oli maanviljelijä Jaakko Nurminen (1955–2017) ja heillä on kaksi tytärtä.
Nurminen on kertonut julkisuudessa kärsivänsä sähköyliherkkyydestä.


title: Disneyn Tarzanin legenda

text: Disneyn Tarzanin legenda ("The Legend of Tarzan") on Walt Disney Television Animationin tuottama animaatiosarja Tarzanin elämästä viidakossa. Sarja perustui Disneyn vuoden 1999 Tarzan-animaatioelokuvaan. Yhdysvalloissa sarjaa esitetään Toon Disney -kanavalla. Sarjaa on myös esitetty Yhdysvalloissa Disney Channel -kanavalla aikana 2001–2003. Suomessa sarjaa esitetään Disney Channelillä, Toon Disneyllä, Disney XD:llä ja MTV3-televisiokanavalla.


title: Disneyn Tarzanin legenda

text: Tarzan-sarja kertoo Afrikan viidakossa elävästä Tarzanista, Janesta, Terk Gorillasta, Tantor Elefantista ja Janen isästä Professori Archimedes Q. Porterista ja heidän seikkailuistaan.


title: Ulompi siipilihas

text: Ulompi siipilihas () kuuluu puremalihaksiin. Se lähtee siipiluusta ja päättyy leukanivelen alueelle sekä leukanivelen välilevyyn. Sen supistuessa alaleuka liikkuu ja suu avautuu. Ulompaa siipilihasta hermottaa alaleukahermo.


title: Johann Karl Wilhelm Illiger

text: Johann Karl Wilhelm Illiger (19. marraskuuta 1775 Braunschweig – 10. toukokuuta 1813 Berliini) oli saksalainen hyönteis- ja lintutieteilijä.


title: Johann Karl Wilhelm Illiger

text: Illiger oli kauppias Johann Jakob Illigerin poika. Hän opiskeli hyönteistieteilijä Johann Hellwigin ohjauksessa ja Braunschweigin Collegium Carolinumissa lääketiedettä. Myöhemmin hän opiskeli vielä Helmstedtissä ja Göttingenissä. Hän työskenteli myöhemmin Johann Centurius Hoffmannseggin eläintieteellisten kokoelmien parissa. Hän oli Berliinin eläinmuseon professori ja johtaja museon perustamisesta 1810 lähtien aina kuolemaansa saakka.


title: Johann Karl Wilhelm Illiger

text: 1811 Illiger julkaisi teoksen "Prodromus systematis mammalium et avium", joka oli Linnén oppien tarkennusta. Hän toimitti "Magazin für Insektenkunde" -lehteä, joka tunnettiin laajalti Illigerin aikakauslehtenä.


title: Johann Karl Wilhelm Illiger

text: Illiger nimesi linnuista muun muassa töyhtöromiskojen suvun "Chauna" 1811.


title: Sisempi siipilihas

text: Sisempi siipilihas () kuuluu puremalihaksiin. Se lähtee siipiluusta, suulaenluusta sekä kitaluusta ja päättyy alaleuanluuhun. Sen tehtävänä on yhdessä ohimolihaksen, ulomman puremalihaksen ja ulomman siipilihaksen kanssa nostaa alaleukaluuta. Sisempää siipiluuta hermottaa alaleukahermo.


title: Edith Nesbit

text: Edith Nesbit (15. elokuuta 1858 Kennington, Surrey, Englanti – 4. toukokuuta 1924 New Romney, Kent, Englanti), naimisiinmenon jälkeen Edith Bland, oli englantilainen kirjailija, jonka lapsille suunnattuja tarinoita julkaistiin nimellä E. Nesbit. Hänen kirjalliseen tuotantoonsa kuuluu yli 60 kirjaa, joista osasta on myös tehty televisio- ja elokuvasovituksia. Kirjallisen uransa lisäksi hän toimi myös politiikassa ja osallistui esimerkiksi nykyisen Työväenpuolueen edeltäjän Fabian Societyn toimintaan.


title: Edith Nesbit

text: E. Nesbitin tuotanto on vaikuttanut moniin myöhempiin lastenkirjailijoihin. J. K. Rowling on maininnut hänet yhdeksi innoittajistaan ja lapsuutensa suosikkikirjailijoista. J. R. R. Tolkienin "Roverandomissa" esiintyvä hiekkatietäjä Psamatos Psamatides on ulkonäöltään ja luonteeltaan varsin suoraviivainen viittaus "Yksitoista toivomusta" -kirjan psammeadiin – käsikirjoitusvaiheessa sitä jopa nimitettiin psammeadiksi. 1940-luvun lopulla C. S. Lewis kuvaili Chad Walshille tekeillä olevaa lastenkirjaansa ”E. Nesbitin perinteen mukaiseksi”. Teos oli mahdollisesti "Velho ja leijona", ensimmäinen "Narnian tarinoista". Nesbit oli Lewisin elinikäinen suosikki, johon hän oli tutustunut jo 1900-luvun alkuvuosikymmenellä lukien "Strand Magazinen" jatkokertomuksia. Tammikuussa 1923, 24-vuotiaana, Lewis merkitsi päiväkirjaansa: ”Uneksin, että löysin asemahallin odotushuoneesta E. Nesbitin kirjoittaman lastenkertomuksen, jota en ollut nähnyt koskaan aikaisemmin, ja kiinnostuin niin kovasti, että myöhästyin junasta.”


title: Leveä suunpohjalihas

text: Leveää suunpohjalihasta () hermottaa alaleukahermo, joka hermottaa myös muita puremalihaksia. Hermotuksensa puolesta leveä suunpohjalihas lasketaankin kuuluvaksi puremalihaksiin, mutta toiminnaltaan se luetaan kielen lihaksiin. Supistuessaan se nostaa ja työntää eteenpäin kieliluuta. Leveä suunpohjalihas kulkee alaleukaluun sisäpinnalla kieliluuhun muodostaen suuontelon pohjan.


title: Seabury Ford

text: Seabury Ford (15. lokakuuta 1801 Cheshire – 8. toukokuuta 1855) oli yhdysvaltalainen Whig-puoluetta edustanut poliitikko, joka toimi Ohion kuvernöörinä vuosina 1849–1850. Hän valmistui juristiksi Yalen yliopistosta. Kuollessaan Ford oli 54-vuotias.


title: Yleisurheilun maailmancup 2002

text: Vuoden 2002 yleisurheilun maailmancup oli järjestyksessään yhdeksäs. Kilpailu järjestettiin La Peineta -stadionilla Madridissa Espanjassa 20.–21. syyskuuta. Kilpailuun osallistuivat maanosajoukkueista sekä miesten että naisten sarjaan Aasia, Afrikka, Amerikka, Eurooppa ja Oseania sekä maajoukkueista Yhdysvallat, Saksa ja isäntämaa Espanja, sekä miesten sarjaan lisäksi Yhdistynyt kuningaskunta ja naisten sarjaan Venäjä.


title: Yleisurheilun maailmancup 2002

text: Kisoissa jaettiin palkintorahoja lajien yhdeksälle parhaalle. Lajin voittaja palkittiin 30 000 dollarilla.


title: Yleisurheilun maailmancup 2002

text: Yhdistyneen Kuningaskunnan joukkueen suoritus hylättiin myöhemmin kun Dwain Chambers jäi kiinni dopingin käytöstä ja hänen suorituksensa hylättiin. Joukkueen muiden jäsenten suoritukset jätettiin voimaan, mutta he eivät saaneet pisteitä sijoituksistaan eikä Britannian joukkuetta laskettu lopputuloksiin. Joukkue olisi sijoittunut ilman Chambersin saavuttamia pisteitä seitsemänneksi 83 pisteellä.


title: Lorenz Oken

text: Lorenz Oken (1. elokuuta 1779 Bohlsbach–11. elokuuta 1851 Zürich) oli saksalainen luonnontieteilijä. Hänen oikea nimensä oli Lorenz Okenfuss.


title: Lorenz Oken

text: Okenfuss opiskeli luonnonhistoriaa ja lääketiedettä Würzburgin yliopistossa. Hän meni palkattomaksi luennoitsijaksi Göttingenin yliopistoon ja lyhensi täällä nimensä Okeniksi. Täällä hän julkaisi vuonna 1802 teoksen "Grundriss der Naturphilosophie, der Theorie der Sinne, mit der darauf gegründeten Classification der Thiere", joka oli ensimmäinen julkaisujen sarjassa, joihin perustui hänen johtajuutensa Saksan luonnonfilosofisessa liikkeessä.


title: Lorenz Oken

text: Oken nimesi linnuista muun muassa töyhtöromiskon ("Chauna torquata").


title: Dina Korzun

text: Diana Aleksandrovna ”Dina” Korzun (; s. 13. huhtikuuta 1971) on venäläinen näyttelijä. Hän aloitti uransa näyttämöllä, mutta on sittemmin esiintynyt myös elokuvissa, kuten Paweł Pawlikowskin "Last Resortissa" (2000).


title: Dina Korzun

text: Korzun on naimisissa ohjaaja Louis Franckin kanssa. Hänelle on myönnetty muun muassa parhaan naisnäyttelijän palkinto Gijónin kansainvälisillä elokuvajuhlilla Espanjassa vuonna 2000.


title: South Stream

text:
South Stream on Gazpromin, Enin, Électricité de Francen ja Wintershallin
kaasuputkisuunnitelma Venäjän maakaasun kuljettamiseksi Mustanmeren alitse Italiaan ja Itävaltaan. Joulukuun 2014 alussa Venäjän valtionjohto ilmoitti maansa vetäytyvän Mustanmeren alittavan kaasuputken rakentamishankkeesta EU:n vastustuksen takia.


title: South Stream

text:
Kaasuputken rakentamisesta allekirjoitettiin esisopimus Roomassa 23. kesäkuuta 2007 Italian Enin ja Gazpromin välillä. Yhtiöt sopivat yhteisyrityksen perustamisesta tutkimaan hankkeen toteuttamista ja markkinointia varten.
Joulukuussa 2011 Turkki hyväksyi putken rakentamisen aluevesiensä läpi. Sopimukset investoinneista Serbian,
Unkarin, Slovenian
ja Bulgarian kanssa solmittiin syksyllä 2012.


title: South Stream

text: Gazprom aloitti rakennustyöt joulukuussa 2012.


title: South Stream

text: 17. huhtikuuta 2014 Euroopan parlamentti hyväksyi kaasuputkea vastustavan päätöslauselman ja vaati boikotteja Venäjän energiateollisuutta vastaan. Keväällä 2014 EU-komissio vaati Bulgariaa lopettamaan putken rakennustyöt, koska komission mukaan hanke rikkoo EU:n kilpailulakeja. Marraskuussa 2014 Unkarin parlamentti hyväksyi kaasuputken rakennuksen ja töiden oli määrä alkaa kuuden kuukauden kuluessa. Joulukuun 1. päivänä 2014 presidentti Putin kuitenkin ilmoitti Venäjän vetäytyvän South Stream -hankkeen Mustanmeren alittavan kaasuputken rakentamisesta EU:n vastustuksen takia. Sen sijaan Venäjä kertoi voivansa rakentaa Turkin kanssa yhteistyössä kaasuputken Venäjältä Turkkiin (Blue stream-kaasuputki) ja edelleen Kreikan rajalle saakka.


title: South Stream

text: Suunnitelman mukainen putki kuljettaa 30 miljardia kuutiometriä kaasua vuodessa. Putken runkoreitti kulkisi Beregovajan kompressoriasemalta Mustanmeren rannalta Bulgarian Varnaan. Siellä putki haarautuu; eteläinen haara jatkaa Varnasta Kreikan läpi ja edelleen Joonianmeren ali Etelä-Italiaan. Pohjoinen haara kulkisi Varnasta Romanian, Unkarin ja Slovenian läpi Itävaltaan. Sille vaihtoehtoinen reitti kulkisi Serbian ja Kroatian läpi.


title: South Stream

text: South Stream pyrkii korvaamaan Venäjältä Turkkiin johtavan Blue Streamin jatkehankkeen Bulgarian kautta Unkariin. South Streamin kilpailija oli myös EU:n aiemmin ajama, Turkin läpi kulkeva Nabucco-kaasuputkihanke.


title: South Stream

text: Venäjän eteläpuolitse Kaspianmereltä Italiaan johtava Eteläinen kaasukäytävä -hanke (Southern Gas Corridor, SGC), jonka rakentaminen alkoi vuonna 2014, on venäläisen kaasuputkihankkeen uudempi kilpailija. SGC-hankkeen tärkeyttä korosti esimerkiksi Euroopan komissio jo vuonna 2008 Euroopan parlamentille antamassaan energiapoliittisessa tiedonannossa. SGS-hankkeen loppupää on Turkin rajalta Kreikan ja Albanian läpi Etelä-Italiaan johtava Trans Adrian kaasuputki. Euroopan yhteisön energiaturvallisuutta lisäävän SGC-putkiston kaasutoimitus Georgiaan ja Turkkiin alkaa suunnitelman mukaan vuonna 2018, EU-maihin ja Albaniaan vuosien 2019-2020 tienoilla.


title: Morgan Stanley

text: Morgan Stanley () on yhdysvaltalainen liikepankki, jonka pääkonttori on New Yorkissa. Sillä on myös paikallistoimistot Lontoossa ja Hongkongissa. Morgan Stanleyn pääkilpailija on Goldman Sachs, joka on Morgan Stanleyn ohella ainoa subprime-kriisistä selvinnyt Wall Streetin investointipankki, joka sekin muuttui liikepankiksi säilyäkseen elinkelpoisena.


title: Morgan Stanley

text: Subprime-kriisin myötä Morgan Stanley ja Goldman Sachs ilmoittivat 22. syyskuuta 2008 luopuvansa investointipankki-statuksesta ja muuttuvansa liikepankeiksi. Morgan Stanley ja Goldman Sachs olivat viimeiset merkittävät itsenäiset yhdysvaltalaiset investointipankit. Investointipankkitoiminta perustui taattuun markkinarahoituksen saamiseen, jota ei enää katsota mahdolliseksi entisessä laajuudessa. Liikepankiksi muuttuvista pankeista tulee holdingyhtiöitä, ja niihin sovelletaan vastedes tavallisia pankkeja koskevia, huomattavasti investointipankkeja tiukempia sääntöjä. Vastineeksi rahoitusvaihtoehdot monipuolistuvat ja esimerkiksi Yhdysvaltain keskuspankin hätälainoitus tulee niiden saataville. Liikepankkeina ne voivat myös ottaa vastaan yleisön talletuksia.


title: Morgan Stanley

text:
Subprime-kriisin pahimman vaiheen keskellä Morgan Stanley julkisti 17. syyskuuta 2008 tilivuoden kolmannen neljänneksen tuloksensa (1,43 miljardia dollaria) heikenneen vain 3 prosenttia vuotta aikaisemmasta.
Osakekohtainen tulos oli 1,32 dollaria (1,38 dollaria 2007). Markkinaennusteet odottivat osakekohtaisen tuloksen olevan puolet pienempi.


title: Morgan Stanley

text:
22. syyskuuta 2008 japanilainen rahoitusjätti Mitsubishi UFJ Financial Group ilmoitti ostavansa Morgan Stanleysta 10-20 prosentin osuuden.
Yrityksellä on tavoitteena saada kaupan yhteydessä oma edustajansa Morgan Stanleyn hallitukseen. Mitsubishi UFJ aikoo käyttää ostokseensa korkeintaan 900 miljardia jeniä (6 miljardia euroa). Lopulta se osti 21 prosentin osuuden.


title: Lila Kedrova

text: Lila Kedrova (, alk. Jelizaveta Nikolajevna Kedrova (Елизавета Николаевна Кедрова); 9. lokakuuta 1918 Petrograd, Venäjän SFNT – 16. helmikuuta 2000 Sault Ste. Marie, Ontario, Kanada) oli näyttelijä. Hän syntyi Pietarissa mutta työskenteli pitkään ranskalaisissa elokuvissa.


title: Lila Kedrova

text: Kedrova voitti vuonna 1964 parhaan naissivuosan Oscar-palkinnon roolistaan elokuvassa "Kerro minulle, Zorbas". Hänelle myönnettiin vielä vuonna 1984 Tony-palkinto esiintymisestä "Zorba"-musikaalissa.


title: Lila Kedrova

text: Kedrova kuoli 81-vuotiaana Kanadan Ontariossa kärsittyään viimeisinä vuosinaan Alzheimerin taudista.


title: Stig Bergling

text: Stig Bergling (1. maaliskuuta 1937 Tukholma, Ruotsi – 24. tammikuuta 2015 Tukholma) oli ruotsalainen poliisi ja vakooja, joka työskenteli Neuvostoliiton hyväksi.


title: Stig Bergling

text:
Bergling kasvoi Tukholman Östermalmilla. Hän hakeutui 1969 Ruotsin turvallisuuspoliisin Säpon palvelukseen ja työskenteli tiedusteluyksikössä. Samana vuonna hänet komennettiin tiedustelu-upseeriksi YK:n rauhaturvatehtäviin Kyprokselle, jossa hän työskenteli vuoden ajan. Tuona aikana hän kävi useita kertoja Beirutissa, ja niiden käyntien yhteydessä hänestä tuli GRU:n vakooja. Bergling oli rannikkotykistön reserviupseeri ja hän oli lyhyehkön ajan komennettuna Ruotsin Puolustusvoimien turvallisuusosaston tehtäviin. Eräiden YK-tehtävien yhteydessä hän myi Libanonissa salaisia asiakirjoja GRU:lle. Palattuaan Ruotsiin hän jatkoi vakoilutyötään luovuttamalla tietoja Säpon Ruotsin operaatioista. Pian Säpossa tajuttiin, että jossain oli vuoto. Stig Bergling hakeutui sotilastarkkailijaksi UNTSOn palvelukseen 1973. Pian sen jälkeen hakeutui uudestaan YK:n UNTSOn palvelukseen Field Service Officeriksi Jerusalemiin 1974. Hän sai siirron loppukesällä 1974 Kyprokselle erään suomalaisen FSO:n kanssa UNHCR:n palvelukseen turvallisuusupseerin (FSO) tehtäviin, joiden yhteydessä vakoiluepäilykset alkoivat vahvistua. Mossad pidätti hänet Israelissa 20. maaliskuuta 1979. YK on toistaiseksi vaiennut omista epäilyksistään. UNTSO:n arkistot on supistettu joten arkistotietoja olisi etsittävä YK:n New Yorkin päämajasta.
Bergling tuomittiin vakoilusta elinkautiseen vankeuteen 7. joulukuuta 1979. Vankeutensa aikana Bergling avioitui nuoruutensa tyttöystävän Elisabet Sandbergin kanssa ja siinä yhteydessä muutti nimensä Eugen Sandbergiksi. He olivat seurustelleet vankeusaikana tapahtuneen kirjeenvaihdon avulla. 12. toukokuuta 1980 Bergling ehdotti, että hänet vaihdettaisiin Raoul Wallenbergiin, mutta Neuvostoliitto ei vastannut tarjoukseen muutoin kuin ilmoittamalla, että Wallenberg kuoli vankeudessa vuonna 1947.


title: Stig Bergling

text: Saatuaan kotiloman Nörrköpingin vankilasta hän onnistui pakenemaan vaimonsa Elisabetin kanssa 6. lokakuuta 1987.


title: Stig Bergling

text: Berglingit pakenivat Ahvenanmaan kautta Helsinkiin ja sitä kautta vanhojen toimeksiantajiensa turviin Moskovaan. Myöhemmin ilmeni, että he olivat oleskelleet useita päiviä Neuvostoliiton Helsingin-suurlähetystössä ennen siirtymistään Vaalimaan kautta Neuvostoliittoon. Poliisi löysi Berglingin vaimon Ruotsista vuokraaman Opel Ascona -henkilöauton eräältä pysäköintialueelta Espoon Tapiolasta.


title: Stig Bergling

text: Jupakan seurauksena kaksi suurlähetystön neuvostoliittolaista työntekijää, jotka olivat olleet järjestämässä loikkausta, karkotettiin Suomesta, ja toinen julistettiin 1994 ei-toivotuksi henkilöksi ja viisumi mitätöitiin. Ruotsissa Berglingin loikkaus johti oikeusministeri Sten Wickbomin eroon virastaan.


title: Stig Bergling

text: Pariskunta eli jonkin aikaa Moskovassa ja käytti salanimiä Ivar ja Elisabet Strauss. Myöhemmin he muuttivat Unkariin.


title: Stig Bergling

text: Elokuussa 1994 aviopari palasi vapaaehtoisesti Ruotsiin. Bergling anoi lokakuussa 1994 armahdusta vedoten sairastamaansa Parkinsonin tautiin. Ruotsin hallitus muunsi kesäkuussa 1996 Berglingin elinkautisen 23 vuodeksi vankeutta. Tämän seurauksena Bergling vapautettiin vankilasta heinäkuussa 1997.


title: Stig Bergling

text: Vuonna 2006 Bergling liittyi vasemmistopuolueen jäseneksi, mutta jätti puolueen samana vuonna marraskuussa huonon vaalimenestyksen johdosta.


title: Stig Bergling

text: "Dagens Nyheter" kertoi tammikuussa 2015 Berglingin kuolleen 77 vuoden iässä tukholmalaisessa vanhainkodissa. Hän käytti kuollessaan nimeä Stig Svante Eugén Sydholt.


title: Moniälykkyysteoria

text: Moniälykkyysteoria on teoria, jonka mukaan ihmisen kykyä toimia älykkäästi erilaisissa tilanteissa ei voi selittää yhden yleisen älykkyyden avulla, vaan käytössä on useita eri tehtäviin erikoistuneita ja pitkälti toisistaan riippumattomia älykkyyksiä.


title: Moniälykkyysteoria

text: Teorian luoja Howard Gardner (s. 11. heinäkuuta 1943 Scranton, Pennsylvania, Yhdysvallat) on koulutukseltaan neuropsykologi, joten hän tarkkaili erityisesti aivovamman saaneita aikuisia. Gardner kiinnitti huomiota erääseen potilaaseen, joka oli menettänyt aivovaurion myötä kielelliset kykynsä mutta soitto- ja laulutaito olivat yhä jäljellä. Tämän pohjalta Gardner loi vuonna 1983 moniälykkyydestä teorian, jonka mukaan äly jakaantuu seitsemään erilaiseen ja itsenäiseen älykkyyden lajiin. Älykkyys yhdessä älykkyyden lajissa ei kuitenkaan takaa eikä estä lahjakkuutta toisessa älykkyyden lajissa, sillä jokaisella älyn eri muodolla on erilainen ja oma hermostollinen perustansa. Moniälykkyysteoriansa Gardner kehitti kritisoidakseen tuolloin hänen mielestään liian vallitsevaan asemaan nostettujen älykkyystestien käyttöä. Gardnerin mukaan yksi luku, testin tuottama älykkyysosamäärä, saattaa toki ennustaa oppilaiden selviytymistä kouluaineissa, mutta on pohjaltaan liian kapea ennustaakseen menestymistä myöhemmin elämässä.


title: Moniälykkyysteoria

text: Gardner määrittelee älykkyyden toisaalta ihmisen hermojärjestelmän tiedonkäsittelykapasiteetin, toisaalta kulloistenkin kulttuuristen käytänteiden ja arvostusten kautta. Älykkyys on biopsykologinen informaation käsittelyn kyky, jota voi käyttää kyseisessä kulttuurissa arvostetuilla tavoilla ongelmien ratkomiseksi ja tuotteiden luomiseksi. Gardner nimesi kahdeksan kriteeriä sen arvioimiseksi, mitä voi kutsua moniälykkyysteorian mukaiseksi älykkyydeksi. Näitä ovat mm. aivovauriotapauksissa ja psykometrisissä mittauksissa ilmenevät ihmisen hermojärjestelmästä johtuvat ilmiöt sekä kulttuuriset symbolijärjestelmät. Vaikka älykkyydet näin liittyvätkin kulttuurisiin käytänteisiin, ne ovat eri asia kuin kulttuurin ala. Niinpä esimerkiksi musiikkialalla työskennellessä tarvitaan muitakin älykkyyksiä kuin musiikillista älykkyyttä.


title: Moniälykkyysteoria

text: Kielellisesti älykkäällä on taito tuottaa virheetöntä ja ymmärrettävää kieltä sujuvasti ja monimuotoisesti. Hän osaa ilmaista itseään ja tunteitaan sanoilla, ja hän ymmärtää muiden viesteistä kielellisiä vivahteita. Yleensä kielellisesti älykäs ihminen pitää sanoilla leikkimisestä ja vivahteikkaan kielen tuottamisesta. Älykkyysosamäärän kannalta kielellinen älykkyys on erittäin tärkeää, sillä siinä tieto on suurimmilta osin kirjallisessa muodossa, vaikka osaamistaan täytyy kyetä ilmaisemaan myös kirjallisesti. Kielellinen lahjakkuus voidaan jakaa suulliseen- ja kirjalliseen ilmaisuun sekä ymmärtämiseen. Vaurio Brocan alueella voi heikentää ihmisen kykyä ilmaista itseään selkeästi, vaikkei henkilö olisikaan menettänyt puhekykyään.


title: Moniälykkyysteoria

text: Matemaattis-looginen älykkyys ei tarkoita pelkkää laskutaitoa, vaan laajemmin kykyä loogiseen ongelman ratkaisuun. Tällä tavoin lahjakas nauttii yleensä myös johdonmukaisuudesta ja pyrkii hahmottamaan millaisia loogisia rakenteita ja malleja todellisuudessa esiintyy. Matemaattis-loogisesti älykäs henkilö voi usein käsitellä suuriakin lukuja päässään. Tämä ominaisuus on jossain määrin edellytys hyvälle päättelytaidolle. Tunnetuin esimerkki lienee Albert Einstein, joka suorastaan lumoutui laskemisesta ja matemaattisten mallien luomisesta. Matemaattis-loogista kykyä tarvitaan arjessakin, kun pitää esimerkiksi perustella kantansa väittelyssä. Matemaattis-loogiseen älykkyyteen ei tarvitse verbaalista älykkyyttä nimeksikään. Verbalistiikkaa tarvitaan vasta silloin, kun ratkaisua yritetään selittää muille.


title: Moniälykkyysteoria

text: Musiikillisesti älykäs ihminen muistaa helposti melodioita sekä kappaleita. Hän kuulee musiikissa paljon erilaisia vivahteita ja mm. erottaa tarkasti eri instrumenttien stemmat. Hän nauttii musiikista muita enemmän ja pystyy ilmaisemaan musiikilla itseään. Luultavasti hän kiinnittää muiden puheessa huomiota sen musiikillisiin elementteihin, äänen korkeuteen ja rytmiin. Hän saattaa myös opetella puhelinnumeroita sekä sanalistoja rytmittämällä niitä. Musiikin säveltäminen ja esittäminen voidaan paikantaa aivoissa. Esimerkiksi autistiset lapset, jotka eivät pysty kommunikoimaan kielellisesti, voivat taas menestyä musiikkiesityksissä erityisen hyvin.


title: Moniälykkyysteoria

text: Tällainen ihminen pystyy hahmottamaan hyvin tiloja, ja hänellä on erittäin hyvä suuntavaisto. Hänen on helppo lukea karttaa, ja hän oppii helposti peruuttamaan peräkärryllistäkin autoa. Hän saattaa ilmaista itseään esimerkiksi piirtämällä tai valokuvaamalla. Visuaalisesti älykäs henkilö hahmottaa esineet eri asennoissa, erottaa värejä ja muotoja, näkee eri osien väliset suhteet ja tajuaa olennaiset piirteet jostakin geometrisesta, figuratiivisesta tai plastisesta rakenteesta. Visuaalinen älykkyys sijaitsee oikeassa aivolohkossa. Oikean aivopuoliskon vaurioissa on voitu tutkia, miten tutunkin hahmon tunnistaminen on osoittautunut mahdottomaksi, vaikka henkilö näkee kohteen tarkkarajaisesti. Henkilön on esimerkiksi ollut lähes mahdotonta piirtää näkemäänsä yksinkertaista kuviota.


title: Moniälykkyysteoria

text: Liikunnallisesti älykäs kykenee hallitsemaan omia asentojaan, liikkeitään ja kehoaan hyvin, nauttii liikkumisesta sekä ilmaisee itseään liikkeen, ryhdin, tanssin ynnä muun avulla. Kyseessä on lahjakkuus, joka liittyy ketteryyteen, tasapainoon ja notkeuteen. Näihin asioihin liikunnallisesti älykäs henkilö kiinnittää huomiota myös muissa ja hän osaa tulkita kehon kieltä.


title: Moniälykkyysteoria

text: Intrapsyykkinen älykkyys on kykyä ymmärtää itseään syvällisesti: Henkilö pystyy käsittelemään omia heikkouksiaan ja vahvuuksia realistisesti. Tällä tavalla älykäs osaa analysoida myös motiivejaan ja on valmis näkemään vaivaa itsetuntemuksensa kehittämiseksi. Tämän lajin älykkyyttä tarvitaan myös silloin, kun yritämme selvittää omia tunteitamme ja ristiriitojamme. Intrapsyykkisesti älykäs henkilö on pohtija, jolle totuus on mukavuutta tärkeämpää. Heikosti intrapersoonalliset ihmiset eivät pysty näkemään itseään yksilönä vaan ainoastaan osana ympäristöä.


title: Moniälykkyysteoria

text: Interpsyykkinen älykkyys on kykyä olla toisten kanssa vuorovaikutuksessa. Tätä kutsutaan myös sosiaaliseksi lahjakkuudeksi, taidoksi tulla ihmisten kanssa hyvin toimeen. Interpersoonallisesti lahjakas henkilö kykenee aistimaan toisten ihmisten mielenmuutokset, jännitykset, motivaatiot ja aikomukset. Interpsyykkisesti lahjakas viihtyy usein ryhmissä ja on taitava tekemään yhteistyötä. Hän saa usein myös muutkin viihtymään ja sosiaaliset tilanteet sujumaan. Hänen on helppo eläytyä muiden asemaan ja ymmärtää heitä. Sosiaalinen älykkyys voi monella alalla viedä omistajansa hyvin korkealle yhteiskunnan hierarkiassa. Kyseinen älykkyys sijaitsee aivojemme etulohkossa. Jos alue tuhoutuu tai tuhotaan esimerkiksi lobotomialla, samalla tuhoutuu ihmisen persoonallisuus ja hänen kykynsä olla toisten kanssa vuorovaikutuksessa.


title: Moniälykkyysteoria

text: Myöhemmin Gardner on lisännyt listaansa vielä kahdeksannen älykkyyden muodon, "luonnon ymmärtämisen kyvyn". Se ei kuulunut alkuperäiseen listaan, mutta hän on taipunut pitämään ympäristön tarkkailua ja ymmärtämistä evolutiivisesti tärkeänä: Eloon jäämiseksi on välttämätöntä erottaa hyödylliset ja vaaralliset eläin- sekä kasvilajit toisistaan. Luonnon suhteen älykäs nykyihminen osaa ja haluaa tarkkailla luontoa sekä muistaa esimerkiksi kasvien ja eläinten nimiä. Hänestä saattaa tulla luonnontutkija, eläinlääkäri, puutarhuri tai maanviljelijä. Lisäksi Gardnerin mukaan nykyihminen saattaa hyödyntää tämän älykkyyden piiriin kuuluvia lajintunnistamisen mekanismeja tunnistaessaan esimerkiksi automerkkejä tai taidetyylejä.


title: Moniälykkyysteoria

text: Gardnerin teorian kritisoijat huomauttavat, ettei Gardnerilla ole täsmällisiä perusteita sille, milloin jokin asia on oma älykkyyden lajinsa. Ei esimerkiksi tunneta aivovauriota, jonka seurauksena kyky tarkkailla luontoa katoaisi. Ero taidon, lahjakkuuden ja älykkyyden käsitteiden välillä tuntuisi teoriassa toisinaan hämärtyvän, varsinkin kun Gardner on pohtinut, pitäisikö lahjakkuusluetteloon lisätä niin sanottu eksistentiaalinen kyky eli taito pohtia filosofisia asioita. Toisten kriitikkojen mukaan älykkyyksiä voisi lisätä vielä paljon enemmänkin. Voitaisiin puhua esimerkiksi seksuaalisesta älykkyydestä.


title: Moniälykkyysteoria

text: Gardnerin väite täysin erillisistä älykkyyksistä on torjuttu laajasti älykkyystutkijoiden keskuudessa. Esimerkiksi Beth A. Visserin ja kumppaneiden tutkimuksen (2006) mukaan suurin osa Gardnerin erillisiksi väittämistä älykkyyksistä korreloi keskenään yleisälykkyysteorian mukaisesti.


title: Moniälykkyysteoria

text: Lynn Waterhousen (2006) mukaan moniälykkyysteorian ennustevaliditeetista ei ole olemassa empiiristä todistusaineistoa. Hänen mukaansa teoria on myös ristiriidassa kognitiivisen neurotieteen tulosten kanssa.


title: Moniälykkyysteoria

text: Gardnerin teorian pohjalta tehtyjä ensimmäisiä testejä on jo olemassa, mutta niissä on vielä paljon kehittelemistä. Monet työnantajat ovat kuitenkin kiinnostuneita Gardnerin älykkyysmallista. Jos työhön otto suoritettaisiin perinteisesti älykkyystestiä painottaen, työtiimistä voi tulla kohtuuttoman yksipuolisesti loogis-matemaattinen. Parempana vaihtoehtona on monipuolinen tiimi, jossa ihmisten erilaiset älykkyydet täydentävät toisiaan.


title: Moniälykkyysteoria

text: Gardnerin mukaan länsimainen kulttuuri suosii kielellisiä ja loogis-matemaattisia kykyjä, kun taas joissakin kulttuureissa saattavat korostua liikunnalliset tai sosiaaliset kyvyt. Garderin kuvaamien kykyjen mittaaminen vaatii enemmän kuin varsinaisia testitehtäviä; ihmisiä on tarkkailtava erilaisissa tilanteissa perinteisten älykkyystehtävien lisäksi.


title: Bernadette Lafont

text: Bernadette Lafont (25. lokakuuta 1938 Nîmes, Ranska – 25. heinäkuuta 2013) oli ranskalainen näyttelijä, joka näytteli yli 120 elokuvassa.


title: Bernadette Lafont

text: Lafont aloitti uransa vuonna 1958 ja esiintyi useissa uuden aallon elokuvissa, kuten François Truffaut’n "Vintiöissä" ja Claude Chabrolin "Ystävyksissä". Hän voitti vuonna 1986 parhaan naissivuosan César-palkinnon Claude Millerin elokuvasta "L’Effrontée" ja vuonna 2003 vielä kunnia-Césarin.


title: Bernadette Lafont

text: Lafont'lla oli nuorena kuollut näyttelijätytär Pauline Lafont.


title: Claude Miller

text: Claude Miller (s. 20. helmikuuta 1942 Pariisi – 4. huhtikuuta 2012 Pariisi) oli ranskalainen elokuvaohjaaja.


title: Claude Miller

text: Miller voitti ainoan César-palkintonsa vuonna 1982. Hän oli ehdolla Cannesin Kultaisen palmun (1998, 2003) ja Berliinin Kultaisen karhun (2000) saajaksi. Hänelle myönnettiin Cannesissa tuomariston palkinto vuonna 1998 elokuvasta "Huviretki painajaisiin".


title: Claude Miller

text: Millerin muita Suomessa esitettyjä elokuvia ovat "Sittenkin rakastan sinua" (1977), "Komedia meistä rakastavaisista" (1978), "Pikku varas" (1988), "Säestäjä" (1992) ja "Hymy" (1993).


title: Luettelo Vesa-Matti Loirin kappaleista

text: Tämä on luettelo Vesa-Matti Loirin levyttämistä kappaleista aakkosjärjestyksessä.


title: Luettelo Vesa-Matti Loirin kappaleista

text: Listassa on kaikkiaan 400 kappaletta.


title: Virpi Suutari

text: Virpi Maarit Suutari (s. 21. huhtikuuta 1967 Rovaniemi) on suomalainen dokumenttielokuvaohjaaja ja taiteilijaprofessori. Suutari on toiminut muun muassa myös DocPoint-festivaalin taiteellisena johtajana.


title: Virpi Suutari

text: Dokumentaristina Suutari on työskennellyt usein työparinaan Susanna Helke. He voittivat vuoden 2001 Parhaan dokumentin Jussin elokuvasta "Joutilaat".


title: Virpi Suutari

text: Suutarin ja Helken yhteistyö alkoi elokuvasta "Synti – dokumentti jokapäiväisistä rikoksista" (1996), joka oli heidän yhteinen lopputyönsä Taideteollisessa korkeakoulussa. Elokuva oli lakonisen toteava katsaus seitsemän kuolemansynnin teemoihin. Suutari ja Helke saivat vuonna 1996 Kritiikin Kannukset -palkinnon ja vuonna 1997 Nuoren taiteen Suomi -palkinnon.


title: Virpi Suutari

text: Vuonna 1998 julkaistu "Valkoinen taivas" dokumentoi perheen arkea nikkelikombinaatin saastuttamassa kaupungissa Kuolan niemimaalla. "Saippuakauppiaan sunnuntai" (1999) kuvasi työttömän lähiöperheen arkea, jota työ ja vapaa-aika ei enää jaa kahtia. Vuonna 2013 ilmestyi Suutarin dokumentti "Hilton!", jonka keskeisenä teemana on nuorten syrjäytyminen. Keväällä 2014 ilmestyi elokuva "Eedenistä pohjoiseen", jonka keskiössä ovat puutarhojaan hoitavat pariskunnat. Elokuva palkittiin Anjalankosken elokuvapalkinnolla tammikuussa 2015. Se on myös ehdolla Jussi-palkinnon saajaksi kategorioissa paras dokumentti, paras musiikki ja paras kuvaus.


title: Virpi Suutari

text: Vuonna 2002 Suutarille myönnettiin yksivuotinen elokuvataiteen taiteija-apuraha. Hänet on nimitetty taiteilijaprofessoriksi viisivuotiskaudelle 2012–2016.


title: Virpi Suutari

text: Suutari perusti vuonna 2012 yhdessä puolisonsa näyttelijä Martti Suosalon kanssa Helsingissä toimivan Euphoria Film Oy -nimisen elokuvien, videoiden ja televisio-ohjelmien tuotantoon perustuvan yrityksen.


title: Virpi Suutari

text: Suutarilla ja Suosalolla on kolme lasta.


title: Vojtěch Jasný

text: Vojtěch Jasný (s. 30. marraskuuta 1925) on tšekkiläinen elokuvaohjaaja. Hän voitti vuonna 1963 Cannesin elokuvajuhlien tuomariston palkinnon ("Prix du Jury") elokuvallaan "Kun kissa tulee" ("Az prijde kocour") ja oli useampaan otteeseen ehdolla Kultaisen palmun saajaksi. Jasný kuuluu tšekkoslovakialaisen elokuvan uuden aallon ohjaajiin.


title: Vojtěch Jasný

text: Jasný on toiminut itse Cannesin elokuvajuhlien tuomariston jäsenenä.


title: Saha (soitin)

text: Saha on viulun jousella soitettava kansansoitin, joka kuuluu kitkaidiofonisiin soittimiin.


title: Saha (soitin)

text: Sahaa soitetaan tyypillisesti istuma-asennossa, jolloin sahan kahvaa pidetään vasten lannetta tai polvien välissä. Mikäli käytetään tavallista, useimmiten mahdollisimman pitkähköä, kirvesmiehen sahaa, on se yleensä hiottu hampaattomaksi. Sahasta saa erikorkuisia ääniä taivuttamalla kädellä sen terää samalla kun se saatetaan värähtelemään jousella.


title: Saha (soitin)

text: Sahalle tyypillistä ohjelmistoa ovat kansanlaulut, hitaat iskelmät tai virret – tai yleensä glissando- ja vibrato-tehosteet musiikin taustalla.


title: Saha (soitin)

text: Vaikka sahansoiton mainitaan joskus alkaneen Appalakkien vuoristossa Yhdysvalloissa 1800-luvulla, lienee todennäköisempää, että sahan musiikillinen käyttö on alkanut itsenäisesti useammissa maissa, myös Euroopassa. Sahansoiton synnyinmaiksi on mainittu Yhdysvaltojen ohella myös Argentiina ja Venäjä. Yleensä sahansoiton uskotaan alkaneen aikaisintaan 1600-luvun lopulla, kun terästeräisten sahojen massatuotanto alkoi.


title: Saha (soitin)

text: Monet pastorit ainakin Yhdysvalloissa saattoivat soittaa sahaa jumalanpalvelusten yhteydessä 1800-luvulla. Sahansoitto oli myös yleistä vaudeville-näytöksissä 1900-luvun alussa.


title: Saha (soitin)

text: Erikoissahoja musiikkikäyttöön on tuotettu yli sata vuotta. 1900-luvun alussa Yhdysvalloissa oli yksistään yli kymmenen yritystä, jotka tuottivat soittosahoja. Mallit vaihtelivat tutusta terästeräisestä kultateräisiin mestariteoksiin. Eräs merkittävimmistä instrumentin kehittäjistä oli yhdysvaltalainen Clarence Mussehl, joka käynnisti oman sahayrityksensä 1919. Hän alkoi käyttää erityistä joustavaa teräslaatua, minkä ansiosta terästä tuli joustavampi ja ääni sai enemmän kantavuutta ja vibratoa. Kehitystyön tuloksena hän sai aikaan sahan, jonka ääniala oli 16–20 säveltä. Parhaana vuonna hänen yrityksensä myi 25 000 soittosahaa vuodessa.


title: Saha (soitin)

text: Toisen maailmansodan aikainen metallipula teki kuitenkin soittosahojen tuotannosta liian kallista, ja vain harvat yritykset jäivät eloon.


title: Saha (soitin)

text: Nykyisin sahaa soitetaan eri puolilla maailmaa. Sahansoiton suomenmestaruuskilpailut pidettiin Vesannolla kesäkuussa 2008 .


title: Saha (soitin)

text: Vaikka sahansoittajista useimmat ovat miehiä, koska sahansoitto vaatii vahvaa vasenta kättä, ovat monet tunnetuista sahansoittajista naisia. Eräs kansainvälisesti tunnetuimmista sahansoittajista on Natalia Paruz, joka tunnetaan myös lempinimellä "Saw Lady". Hän on esiintynyt yhdessä Israelin filharmonisen orkesterin, "Westchester Philharmonic Orchestra"n ja "Royal Air Moroccan Symphony Orchestra"n kanssa. Hän on myös esiintynyt Lincoln Centerissä yhdessä säveltäjä Peter Schickelen kanssa ja Yhdysvaltojen televisiokanavilla. Hänet voi myös nähdä soittamassa New Yorkin metroasemilla.


title: Saha (soitin)

text: Marlene Dietrich soitti usein sahaa esimerkiksi Toisen maailmansodan aikaisilla viihdytyskiertueilla, yhdessä elokuvassa, radiossa, sekä ystävilleen yksityistilaisuuksissa.


title: Saha (soitin)

text: Tervolaisten Petteri Heikkisen ja Kari Rönkön etsittyä TV2:n Hakupalat-ohjelmassa suomalaisia sahansoittajia vuonna 1996, heitä löytyi 30. Vuonna 1997 Tervon Pelimanniyhdistys järjesti "Saha soi" -leirin, johon osallistui 13 sahansoittajaa. Leiri on järjestetty siitä asti yhtäjaksoisesti..


title: Saha (soitin)

text: Suomen Sahansoittajat ry perustettiin 2. heinäkuuta 2006 Tervossa. Yhdistys pyrkii pitämään yllä ja kehittämään sahansoiton harrastusta Suomessa. Jäseneksi pääsevät henkilöt, jotka harrastavat tai haluavat edistää sahansoittoa, hyväksyvät yhdistyksen tarkoituksen tai ovat sahamusiikin ystäviä. Puheenjohtajana toimii leppävirtalainen Pentti Kervinen. Sahansoiton suomenmestaruuskilpailut puolestaan on järjestetty vuodesta 1997 asti Vesannolla.


title: Saha (soitin)

text: Vuonna 2003 pietarsaarelainen sahansoittaja Esko Pirttilampi sai mestaripelimannin arvonimen Kaustisen kansanmusiikkijuhlilla.


title: Bill McKinney

text: Bill McKinney (12. syyskuuta 1931 – 1. joulukuuta 2011) oli yhdysvaltalainen näyttelijä. Elokuvia, joissa hän on esiintynyt, ovat muiden muassa "Syvä joki" (1972), "Rambo – taistelija" (1982), "Kielletty kohde" (1989) ja "Vihreä maili" (1999). Hän näytteli erityisen paljon Clint Eastwoodin kanssa etenkin 1970-luvulla, elokuvissa "Rajut kaverit" (1974)", Lainsuojaton" (1976), "Luotikuja" (1977), "Mies San Fernandosta" (1978), Lällärit lakoon (1980) sekä "Bronco Billy" (1980). Hän vieraili myös lukuisissa televisiosarjoissa, kuten "Columbo", "Ritari Ässä" ja "Murhasta tuli totta".


title: Bill McKinney

text: McKinney syntyi Chattanoogassa, Tennesseessä. Hän liittyi Yhdysvaltain laivastoon 19-vuotiaana ja palveltuaan Korean sodassa opiskeli Kalifornian kuuluisassa Pasadena Playhousessa sekä Lee Strasbergin The Actors Studiossa New Yorkissa.


title: Bill McKinney

text: McKinney oli myös laulaja ja levytti countrymusiikkia.


title: Giardia lamblia

text: Giardia lamblia on ihmisen suolistossa elävä loiseläin, joka aiheuttaa "giardiaasia", johon kuuluu ripulia. Ensimmäisenä giardian havaitsi Antoni van Leeuwenhoek, joka löysi sen valmistamallaan mikroskoopilla. Tauti on nimetty ranskalaisen biologin Alfred Giardin (1846 – 1908) mukaan.


title: Giardia lamblia

text: Juomavesi on yleisin giardiaasin leviämistapa. Nokian vesikriisissä 2007 vesijohtovedestä löydettiin giardiaa muiden patogeenisten mikrobien kanssa, ja sairastuneita oli noin 8 000. Laji aiheutti myös vakavan juomaveden saastumistapauksen vuonna 1998 Sydneyssä.


title: Giardia lamblia

text: Joissakin maissa giardiaa voi esiintyä lähes koko väestössä. Se saattaa olla täysin oireeton. Tunnetusti sitä oli 1970-luvulla Pietarin vesijohtoverkostossa. Nykyään giardiaa Pietarin vesijohtodessä ei enää ole  Antibioottihoito on suhteellisen tehokas, ja soveltuva lääke on metronidatsoli.


title: Giardia lamblia

text: "Giardia lamblia" voi tarttua ihmiseen ja muihin nisäkkäisiin. Märehtijöillä yleisempi muoto on "Giardia bovis" -laji.


title: Taylor Hackford

text: Taylor Edwin Hackford (s. 31. joulukuuta 1944) on yhdysvaltalainen elokuvaohjaaja, jonka ohjaustöitä ovat muun muassa elokuvat "Upseeri ja herrasmies" (1982), "Kaikki pelissä" (1984), "Paholaisen asianajaja" (1997) "Todistettavasti elossa" (2000) ja "Ray" (2004) Parker 2013. Hänelle myönnettiin vuonna 1979 Oscar- ja vuonna 2006 Grammy-palkinto.


title: Taylor Hackford

text: Hackford syntyi Kalifornian Santa Barbarassa ja oli 1960-luvulla Peace Corpsin vapaaehtoistyössä Boliviassa. Hän valmistui Etelä-Kalifornian yliopistosta.


title: Taylor Hackford

text: Hackfordin nykyisenä puolisona on ollut vuodesta 1997 lähtien näyttelijä Helen Mirren.


title: Franz Hartmann

text: Franz Hartmann (22. marraskuuta 1838 – 7. elokuuta 1912) oli saksalainen okkultistinen kirjailija ja teosofi.


title: Eleazar ben Simon

text: Eleazar ben Simon (n. ensimmäinen vuosisata - 70 jaa.) oli seloottien johtaja ensimmäisessä juutalaissodassa.


title: Eleazar ben Simon

text: Vuonna 66 hän väijytti joukkoineen legioona XII Fulminatan Beth-Horonissa, kun tämä oli palaamassa epäonnistuneelta Jerusalemin ensimmäiseltä piiritykseltä.


title: Eleazar ben Simon

text: Vuonna 70 Rooman armeija Tituksen johdolla palasi Jerusalemiin ja piiritti sen. Eleazar oli silloin yksi Jerusalemin komentajista ja hän komensi selooteista koottua sotajoukkoa yhdessä Giskalan Johanneksen kanssa. Neljän kuukauden jälkeen Jerusalem antautui.


title: Lis Verhoeven

text: Lis Verhoeven (s. 11. maaliskuuta 1931) on saksalainen näyttelijä ja teatterinohjaaja. Hän syntyi Frankfurt am Mainissa ja opiskeli vuosina 1949–1951 Münchenin Otto Falckenberg Schulessa.


title: Lis Verhoeven

text: Verhoeven on esittänyt näyttämöllä muiden muassa Shakespearen "Macbethin" ja "Romeon ja Julian" naispääosat. Hän oli 1960-luvun alussa naimisissa Mario Adorfin kanssa; myös tytär Stella Maria (s. 1963) on näyttelijä.


title: Skorpioni (ballista)

text: Skorpioni oli roomalaisten keksimä piiritysase, jolla voitiin ampua suuria vasamia tai kuulia 400 metrin päähän. Skorpioni muistutti jättimäistä varsijousta jonka periaate keksittiin jo antiikin Kreikan aikoihin. Vasta Rooman legioonat alkoivat käyttää sitä suuremmassa mittakaavassa.


title: Skorpioni (ballista)

text: Skorpionia käytti muutama sotilas, eikä se ollut kovinkaan suuri verrattuna muihin sen ajan katapultteihin ja ballistoihin. Jokaisella legioonalla oli 60 skorpionia eli 1 jokaiselle kenturialle.


title: Skorpioni (ballista)

text: Skorpionilla ammuttiin usein usean aseen ryhmässä, ns. patterina korkealla mäellä. Tällaisen ryhmittymän tulinopeus oli jopa 250 nuolta minuutissa.


title: Skorpioni (ballista)

text: Vuonna 46 eaa. Pohjois-Afrikassa käydyssä taistelussa roomalainen skorpionin miehistö sai ammuttua erääseen ratsumieheen osuman, joka lävisti tämän ja heitti hänet satulasta. Nykytutkijat ovat todistaneet skorpionin olevan tarkka ja voimakas ase.


title: Exista

text: Exista hf on islantilainen pörssiyhtiö (), joka harjoittaa rahoitus-, vakuutus- ja sijoitustoimintaa.


title: Exista

text: Exista omisti 23 prosentin osuuden islantilaisesta Kaupthing Bankista ennen pankin siirtymistä Islannin valtiolle, mitä ennen Kaupthing antoi suuria lainoja ilman kunnollisia takuita omistajilleen. Suurin lainaaja oli Exista tytäryhtiöineen (1,4 miljardia euroa), mikä ilmeni kesällä 2009 WikiLeaks-sivustolle vuotaneesta salaisesta dokumentista. Lisäksi yhtiö omistaa huomattavan osuuden muun muassa islantilaisesta teleoperaattorista Iceland Telecomista ja elintarviketeollisuuden yhtiöstä Bakkavör Groupista.


title: Exista

text: Vuonna 2007 Existalla oli 20 prosentin osuus suomalaisessa Sampo Oyj:ssä. Yhtiö kuitenkin myi koko osuutensa lokakuussa 2008 rahoituskriisin vuoksi, mikä romahdutti Sammon osakekurssin.


title: Dexter Morgan

text: Dexter Morgan (s. Dexter Moser) on kuvitteellinen hahmo Jeff Lindsayn kirjoittamissa romaaneissa "Dexterin pimeät unet" (2004), "Dexterin kolkko kutsumus" (2005), "Dexter vailla varjoaan" (2007), "Dexter by Design" (2009), "Dexter Is Delicious" (2010), "Double Dexter" (2011), "Dexter’s Final Cut" (2013) ja "Dexter Is Dead" (2015). Vuonna 2004 ilmestyneestä romaanista on tehty myös yhdysvaltalainen televisiosarja "Dexter", jossa Morgania esittää näyttelijä Michael C. Hall.


title: Dexter Morgan

text: Dexter Morgan työskentelee veriroisketutkijana Miamin poliisilaitoksessa, mutta hänellä on jo pienestä pitäen ollut taipumus tappamiseen. Dexter tappaa vain rikollisia, kuten murhaajia, jotka eivät ole saaneet oikeudessa tuomiota tai joita ei ole saatu kiinni. Kun Dexter oli pieni lapsi, hänen äitinsä murhattiin kylmäverisesti tämän silmien edessä. Poliisi nimeltä Harry Morgan otti rikospaikalta löydetyn Dexterin kasvattipojakseen. Huomattuaan tämän himon tappamiseen, Harry hyväksyi sen ja opetti Dexteriä kohdistamaan himonsa rikollisiin. Harry myös koulutti Dexterille oikean lähestymistavan murhaamiseen.


title: Dexter Morgan

text: Dexterille ominaista on se, että hän väittää, ettei hänellä ei ole minkäänlaista tunne-elämää. Hän on kuitenkin kiintynyt adoptiosiskoonsa Debraan sekä tyttöystäväänsä Ritaan ja tämän lapsiin, Astoriin ja Codyyn. Myöhemmin Dexter saa tietää omaavansa biologisen veljen, Brian Moserin, joka esittää lääkäri Rudy Cooperia, ja jolla on samanlainen taipumus murhaamiseen. Dexter kuitenkin murhaa hänet saatuaan tietää tämän olevan Kylmäautomurhaaja-niminen sarjamurhaaja, jota tiimi on yrittänyt jäljittää.


title: Teuvo Kallio

text: Teuvo Kalervo Kallio (11. elokuuta 1932 Loimaa – 2. lokakuuta 2012 Kauniainen) oli suomalainen oikeustieteen tohtori. Hän teki pitkän työuran hallinnollisissa tehtävissä. Hän oli valtakunnansovittelija 1980–1990 ja oikeusministeriön kansliapäällikkö. Hän on saanut työoikeudenneuvoksen arvonimen. Kallio oli myös dosenttina Helsingin yliopistossa.


title: Teuvo Kallio

text: Kallio valmistui ylioppilaaksi 1953, lainopin kandinaatiksi 1958, varatuomariksi 1964, oikeustieteen lisensiaatiksi 1968 ja tohtoriksi 1978.


title: Teuvo Kallio

text: Kallio toimi Kuopion Seudun Osuuskassan toimitusjohtajana 1963–1970, pankkitarkastusviraston ylitarkastajana vuodesta 1970 ja ylijohtajana 1972–1973. Työtuomioistuimen v.s. sihteerinä hän oli 1971 ja 1973. Helsingin yliopistossa Kallio opetti työoikeutta.


title: Teuvo Kallio

text: Teuvo Kallio toimi vuodesta 1973 Uudenmaan piirisovittelijana, joka on eräänlainen valtakunnansovittelijan apulainen, ja joutui myös osallistumaan valtakunnallisten riitojen selvittämiseen. Hän toimi myös valtakunnansovittelija Paavo J. Paavolan sijaisena lakkotalvena 1975–1976. Valtakunnansovittelija Keijo Liinamaan äkillisen kuoleman jälkeen vuonna 1980 hän toimi virkaa tekevänä valtakunnansovittelijana.


title: Life of Agony

text: Life of Agony on yhdysvaltalainen, New Yorkissa vuonna 1989 perustettu metalliyhtye.


title: Phillip Parker King

text: Phillip Parker King (13. joulukuuta 1791 Norfolkinsaari – 26. helmikuuta 1856 Sydney) oli australialainen tutkimusmatkailija, laivastoupseeri ja lintutieteilijä.


title: Phillip Parker King

text: Kingin vanhemmat olivat Philip Gidley King ja Anna Josepha Coombe. Perhe purjehti Englantiin lokakuussa 1796 Phillipin ollessa viisivuotias. Hänen isänsä valittiin Uuden Etelä-Walesin kuvernööriksi ja vanhemmat muuttivat Australiaan 1799. Phillip jäi Essexiin Burfordin perheeseen. 1802 hänet lähetettiin Portsmouthin laivastoakatemiaan. Marraskuussa 1807 hän aloitti palveluksensa laivaston "Dianalla". Hänestä tuli merikadetti ja hän palveli kuusi vuotta Pohjanmerellä, Biskajanlahdella ja Välimerellä. Hänet ylennettiin luutnantiksi 1814.


title: Phillip Parker King

text: Vuonna 1817 Britannian hallitus määräsi Kingin kartoittamaan Australian (joka tunnettiin tuolloin Uutena-Hollantina) rannikkovesiä. Ennen lähtöään hän avioitui Harriet Lethbridgen kanssa. Hän purjehti 22. joulukuuta 1817 Sydneystä 84-tonnin kutteri "HMS Mermaidilla" mukanaan 19 hengen miehistö. Kaikkiaan King suoritti "Mermaidilla" kolme tutkimusretkeä. Neljännen matkan hän teki sluuppi "HMS Bathurstilla". Matkat tehtiin 1817–1822. Hän kartoitti myös Tasmanian ja Bassinsalmen vedet.


title: Phillip Parker King

text: Hänet ylennettiin komentajaksi 1821. Hän palasi Englantiin 1823. Sittemmin hän komensi "HMS Adventurea" ja yhdessä "HMS Beaglen" kanssa kanssa hän kartoitti viiden vuoden ajan Magalhãesinsalmea. Retken tulokset julkistettiin Royal Geographical Societyn kokouksessa 1831. Kingillä oli asunto Dunhevedissä Sydneyn esikaupungissa, jossa hän kestitsi Charles Darwinia tammikuussa 1836.


title: Phillip Parker King

text: King oli Royal Societyn jäsen. Hänen kunniakseen painettiin Australiassa 2 punnan postimerkki 1963.


title: Phillip Parker King

text: King nimesi linnuista muun muassa pilkkaviuhtojan ("Tachyeres patachonicus") vuonna 1831.


title: Chinampa

text: Chinampa oli kaisloista ja mudasta järveen koottu puutarhaläntti, jollaisia asteekit ja jotkut muut esikolumbiaaniset Mesoamerikan kansat käyttivät viljelyyn Meksikon laaksossa suurella Texcoco-järvellä. Chiampojen käyttöön lienee päädytty alkujaan sen takia että Tenochtitlánin saarella oli puutetta viljeltävästä maa-alasta. Asteekkijohtajat pyrkivät edistämään chinampojen rakentemista.


title: Chinampa

text: Chinampa rakennettiin aitaamalla pajulla tai vastaavalla alue matalasta järven kohdasta, ja kasaamalla aitaukseen mätäneviä kasveja ja mutaa. Chinampojen välissä kulki kanootin mentävä kanava kylvöä ja sadon korjaamista varten. Yleensä chinampassa viljeltiin maissia, papua, kurpitsaa, amaranttia, tomaatteja, chilipippuria ja yrttejä.


title: Chinampa

text: Chinampoja lannoitettiin ihmisen ulosteilla ja järven pohjamudalla. Chinampa on espanjalainen käännös nahuatlinkielisestä sanasta "chinamitl", ruo'oista tehty neliö. Niitä sanotaan usein virheellisesti kelluviksi puutarhoiksi. Yhden chinampan ala oli yleensä 30 kertaa 2,5 metriä. Chinampojen uskotaan tuottaneen 1/2-2/3 asteekien pääkaupungin Tenochtitlánin ravinnosta.


title: Chinampa

text: Varhaisimmat tunnetut chinampat ovat ajalta 1150 – 1350 niin sanotulta keskijälkiklassiselta ajalta, jolloin Meksikon laaksossa oli kilpailevia kaupunkivaltioita ennen asteekkien nousua. Chinampoja rakennettiin pääosin suuren Texcoco-vesistön eteläosissa, Xochimilco- ja Chalcojärvillä sekä Tenochtitlánin ympäristössä. Pieniä chinampoja oli myös varsinaisen Texcoco-järven itäosassa Xaltocanin lähellä. Koska Texcoco-järvestä on kuivatettu suurin osa ja valtava Méxicon kaupunki rakennettu sen kohdalle, chinampoja on enää vain eräässä kohdassa Xochimilcossa.


title: Kehitysmaantiede

text: Kehitysmaantieteessä tutkitaan erityisesti maapallon köyhimpiä maita ja alueita, eli ns kolmatta maailmaa. Köyhän etelän vastaparina nähdään Pohjoisen teknis-taloudellinen kulttuuri. Kehitysmaatutkimuksen tavoin myös kehitysmaantiede on ongelmakeskeinen, monia tieteenaloja ja monikulttuurisia lähestymistapoja hyödyntävä tieteenala, ja se muistuttaa läheisesti kehitysmaatutkimusta. Kehitysmaantiedettä voi opiskella ainakin Helsingin Yliopistossa.


title: Itzcóatl

text: Itzcóatl oli 4. asteekkihallitsija, joka hallitsi 1427 (tai 1428) – 1440. Hän voitti Meksikon laaksoa hallinneet tepaneekit. Itzcóatl solmi kahden muun tepeneekkeja vastustaneen valtion kanssa kolmiliiton, josta tuli myöhemmän asteekkien suurvallan ydin. Meksikon laakson eteläosa joutui asteekkien kolmiliiton haltuun, ja lopulta valtakunta laajeni hieman laakson ulkopuolellekin.


title: Itzcóatl

text: Itzcóatl oli ensimmäisen asteekkien "tlatoani"n eli kuninkaan, Acamapichtlin poika. Izcoatl pääsi tlatoaniksi sen jälkeen kun läheisen tepaneekkien pääkaupungin Azcapotzalcon johtaja Mixtla surmasi hänen edeltäjänsä Chimalpopocan. Hallintokaudellaan Itzcóatl tuhosi monia varhaisempia kirjoituksia vahvistaakseen mielikuvaa että hän perusti Meksikon valtakunnan.


title: Kauno Kallio

text: Kauno Sankari Kallio (31. heinäkuuta 1877 Ruovesi, Suomi – 29. kesäkuuta 1966 Helsinki, Suomi) oli suomalainen arkkitehti, joka on suunnitellut muun muassa kirkkoja ja hautamuistomerkkejä. Hän oli Oiva Kallion veli ja työskenteli veljensä kanssa.


title: Kauno Kallio

text: Kallion vanhemmat olivat kirkkoherra, lääninrovasti Pietari Antero Kallio (entinen Öst) ja Lydia Charlotta Durchman. Hän pääsi ylioppilaaksi Vaasan lyseosta 1896 ja hän valmistui arkkitehdiksi Polyteknillisestä opistosta vuonna 1900. Hän työskenteli aluksi arkkitehti Gustaf Nyströmin toimistossa sekä Nyström-Petrelius-Penttilän arkkitehtitoimistossa kunnes hän perusti 1903 yhteisen toimiston arkkitehti Werner von Essenin ja rakennusmestari E. Ikäläisen kanssa. Tämä toimisto suunnitteli useita asuintaloja Helsinkiin. Kallio perusti oman toimistonsa 1913 ja hänen ensimmäinen merkittävä työnsä oli samana vuonna valmistunut Tampereen teatteri.


title: Kauno Kallio

text: Kallio osalistui veljensä Oiva Kallion kanssa 1910- ja 1920-luvuilla useisiin arkkitehtikilpailuihin ja he suunnittelivat kilpailuehdotustensa pohjalta muun muassa Imatran voimalaitoksen julkisivut. Kauno S. Kallio suunnitteli myös kymmenen Kansallis-Osake-Pankin haarakonttorirakennusta vuosien 1920–1937 välillä. Kallio erikoistui sitten kirkkorakennusten suunnitteluun ja uudisrakennusten lisäksi hän suunnitteli myös kirkkojen korjauksia ja entisöintejä.


title: Aappo I. Piippo

text: Aappo Ilmari Piippo (6. kesäkuuta 1950 Vieremä – 6. helmikuuta 2011 Helsinki) oli suomalainen toimittaja ja sanoittaja.


title: Aappo I. Piippo

text: Piippo toimi vuosina 1964–1979 viisi vuotta merimiehenä sekä hitsaajana, ahtaajana ja toimittajana Ruotsissa.


title: Aappo I. Piippo

text: Jo Ruotsissa Piippo julkaisi kaksi runokokoelmaa. Palattuaan Suomeen hän teki yhteistyötä muun muassa Toivo Kärjen kanssa 1980-luvun alussa. Hän teki tekstit Kärjen laulunäytelmiin "Sitkee metsän eläin" ja "Häät".


title: Aappo I. Piippo

text: Piippo käänsi kirjallisuutta ruotsista suomeksi, muun muassa Dan Anderssonin ja Nils Ferlinin tuotantoa.


title: Aappo I. Piippo

text: Jo 1900-luvulla Piipon levytetty sanoitustuotanto käsitti ainakin 578 laulua. Hän teki yhteistyötä useiden suomalaisen viihdemusiikin eturivin säveltäjien kanssa ja mm. julkaisi kokoelman 90-luvun iskelmiä Erik Lindströmin säveltämään musiikkiin. Hänen laulujaan levyttivät muun muassa Finlanders, Eino Grön, Oiva Kaltiokumpu, Eija Kantola, Heidi Kyrö, Sauli Lehtonen, Eero Magga, Esa Niemitalo, Teuvo Oinas, Esa Pakarinen, Solistiyhtye Suomi, Lasse Hoikka ja Souvarit, Reijo Taipale, Jukka Raitanen, laulu- ja soitinyhtye Neilikka ja Kari Tapio. Juha Vainion viimeisellä äänitteellä Viiskymppisen viisut Aappo I. Piippo oli ainoa vierailija laulullaan Viimeiset merimiehet. Tehdessään sanoituksia Kikalle ja Nylon Beatille Piippo käytti salanimeä Kristiina Sydänmaa.


title: Acid

text: Acid (yleissanana suomeksi "happo") voi tarkoittaa muun muassa seuraavia asioita:


title: Hakan Gürsu

text: Hakan Gürsu (s. 16. lokakuuta 1959) on turkkilainen teollinen muotoilija. Hänestä tuli kuuluisa IDA-palkinnon saajana "Volitan"-nimisellä aluksella.


title: Hakan Gürsu

text: Gürsu valmistui Middle East Technical University'sta vuonna 1984 teollisen muotoilun koulutusohjelmasta, sai maisteritutkinnon arkkitehtuurin osastolta ja väitteli vuonna 1996 aiheesta urbaanisuunnittelu.


title: Hakan Gürsu

text: Hän sai Japanin Valtion antaman "Pioneer of Design"-palkinnon Tokion metroa varten tekemällään urbaanikalusteprojektillaan.


title: Hakan Gürsu

text: Gürsu luennoi METU:n teollisen muotoilun osastolla kurssit ID201 "Industrial Design I" ja ID305 "Design Presentation I". Tämän lisäksi hän on Designnobis-muotoiluyrityksen suunnittelujohtaja.


title: Hakan Gürsu

text: Gürsun suunnittelema "Volitan" on alus joka käyttää auringonvaloa ja tuulta energialähteenä. Alus pystyy kääntämään merenvettä juomakelpoiseksi eikä tuota hiilidioksidia. Aluksen aurinkopaneelit toimi halutessa purjekankainakin. Energian säiliöimiseen on käytetty geeliakkua lyijyakun sijasta, joka korottaa aluksen ympäristöystävällisyyttä.


title: Hakan Gürsu

text: Projekti sai huomiota innovatiivisella lähestymistavallaan International Design Awards -kilpailussa ja voitti kahdesti kuljetuskategorian ja merikuljetuskategorian vuonna 2007.


title: Korteniemi

text: Korteniemi voi tarkoittaa seuraavia:


title: Oili Suomi

text: Oili Suomi (s. 17. joulukuuta 1927 Turku) on suomalainen poliitikko, joka toimi 1970-luvulla kahteen otteeseen kansanedustajana (1970–1972, 1977–1979) ja parikymmentä vuotta Turun kaupunginvaltuustossa (1965–1984). Vaaleissa 1978 hänet valittiin myös presidentin valitsijamieheksi. Suomi edusti luottamustehtävissä Suomen kansan demokraattista liittoa. Hän kuului myös Suomen kommunistiseen puolueeseen ja sen "taistolaiseen" oppositioon. Nykyisin Suomi vaikuttaa uudessa SKP:ssä.


title: Oili Suomi

text: Oili Suomi on vaikuttanut lukuisissa kansalaisjärjestöissä nuoruudestaan alkaen. Hän on työskennellyt Turussa Suomen demokraattisen nuorisoliiton ohjelmasihteerinä, Suomen demokratian pioneerien liiton piirisihteerinä ja Suomen Rauhanpuolustajien toiminnanohjaajana sekä kuulunut mm. n piirikomiteaan, Suomi–Neuvostoliitto-seuran piiritoimikuntaan, Suomen naisten demokraattisen liiton liittotoimikuntaan ja Kansan raittiusliiton liittovaltuustoon. Suomi on Turun vapaa-ajattelijoiden jäsen ja sai vuonna 2008 Vapaa-ajattelijain liiton kultaisen ansiomerkin.


title: Kunnallisvaalit 1918

text: Vuoden 1918 kunnallisvaalit olivat ensimmäiset yleiseen ja yhtäläiseen äänioikeuteen perustuneet kunnallisvaalit Suomessa. Ne järjestettiin sisällissodan jälkeen vuoden 1918 lopulla uuden kunnallisvaalilain tultua voimaan marraskuussa 1917. Osissa kunnista äänestys venyi kuitenkin vuoden 1919 puolelle.